recursal/SuperWikiNEXT-32B huggingface dataset:
**周竪峰**（Ernie Chow，1996年7月25號—），香港中文大學學生會前會長，學生，社運人士。讀過金文泰中學，目前就讀中大四年級。而家已由中國語言及文學系轉去讀政治與行政學系，網台MyRadio，《學生主場》主持。

政治事件
----

### 被社民連衝擊

2016年七一遊行期間，周竪峰同社民連人士爆發衝突，當事人重有吳文遠、陳德章。晚上10點9左右，中大學生會收到消息，話有班友衝出遮打花園對出馬路，隨即趕去現場了解，計劃作出相應安排。學生會到場後，發現社民連呼籲人群返上行人路，方便開記者招待會。之後，學生會成員同吳文遠，梁國雄理論，質疑點解要群眾衝出匯豐總行對出馬路後重要去舊立法會門口。理論其間，周竪峰會長指一度受到社民連人士包圍同拳打腳踢，甚至個背包遭粗暴扯爛，又有人企圖將學生會幹事推入水池。眾人喺皇后像廣場外擾攘超過10分鐘，周竪峰避走時被多人追隨指罵，最後喺旁人掩護下到港鐵站離去，事件至平息。

* 7月2號，香港大學學生會校園電視Facebook上有條片，證明吳文遠打周竪峰背脊。
* 7月2號，《明報》發佈片段中所見，陳德章側身撞向周竪峰，周高呼：「你隻腳做咩」。
* 7月3號，梁國雄認為拳打腳踢指控非常嚴重，希望周竪峰報警。夜晚，周竪峰回應指明白眾人義憤，並勸籲各方勿以仇恨自我吞噬，指社民連成員對自己拳打腳踢，唔代表眾人都要用拳頭還擊 。

### 怒罵普通話男

2017年9月7號，有大陸留學生「違規使用民主牆」學生會試圖阻止，但周竪峰隨後同人哋鬧交。管理民主牆嘅中大學生會話，民主牆係同學自由張貼資訊嘅地方，同學無權阻擋，同破壞其他人所貼。（早前記招話容納港獨）

周竪峰頂唔順路人挑釁，用粵語辱罵並好激動，連串向對方進行言語侮辱，人身攻擊

警告！本鬧劇含大量粗口、種族仇恨同政治內容。

主角：周竪峰。第二男主角：普通話男。配角：學生會白杉男，藍杉女，同廣東話男。
  

影片由一班人貼簡體字海報上民主牆開始。海報上面寫**丑成这样还学人 搞独立 傻逼**，即「樣衰到咁仲學人搞港獨，戇㞗」。
  

周竪峰同學生會成班人一直旁邊觀察，嗰陣就有條友用唔純正廣東話（下稱廣東話男）問學生會點解唔清理港獨海報。
  

學生會（女聲，藍杉女）解釋：**你哋唔可以遮住...我哋會有公告架啦...**。
  

學生會（男聲，白杉男）就話：**8點鐘無人黎認領...我哋會收返...**。
  

藍杉女話：**係瘌...即係Lea啲（港獨海報）我哋都會清埋...**。
  

廣東話男再問左面海報(**拒絕沉淪 唯有獨立**)而家唔清，右面海報(**醜成這樣還學人 搞獨立 傻逼**)而家清？
  

藍杉女答：**因為遮住人地**。廣東話男即話：**好囉，重新癡囉**。
  

學生會二人話：**好，好....好**，廣東話男即去做。
  

周竪峰再三催促廣東話男：**快啲清啦，阻住人啦...快啲清啦，阻住人啦...**。（幾十秒後，全片進入高潮。）
  

一男人走近，操普通話(普通話男)向周竪峰挑機：**違法的你們不清....違憲的，你們...**(學生會兩條友企定定睇戲)
  

周竪峰，普通話男兩個開始疊聲爭執。周竪峰怒吼：**點清呀，睇唔睇到**(手指同時指向民主牆上方)。
  

普通話男重複話：**違憲的，你們不清**；周竪峰即高聲講鬧佢：**你蠻架，知唔知八點清呀(同時走向前，並手指同時指向民主牆規則)，屌你老母。**，普通話男：**獨立...**
  

普通話男聽到粗口即問：**Hey！屌你老毛（以粵語讀成「雕理盧毛」：diu1 lei5 lou4 mou1）你說甚麼？**
  

周竪峰爆seed，聲如雷：**我屌你老母咪屌你老母囉**，**我屌你老母呀~~**
  

普通話男挑釁：**這就是港獨，錄下**(用手機鏡頭指向周生影佢個樣)，接連講：**這就是你們的素質，錄下**
  

周竪峰仲爆seed：**錄啦，屌你老母**(記得母字發聲提高拉長)。
  

普通話男再次挑釁：**我保證你不回大陸，你大陸...**，周：**我返左大陸就返撚左啦，我屌你老母**
  

普通話男再三挑釁：**你住那裡...**，周高聲大叫：**屌你老母**
  

普通話男繼續挑釁：**這就是港獨的憤怒**(學生會白杉男嘗試拉開周生，藍杉女亦都動身)
  

普通話男冇出聲，**手臂伸直，鏡頭貼近周生頭部方向**。周生即面容扭曲，回頭怒吼：**我屌你老母臭閪！攔返中國啦，中國人...支那人...攔返支那啦**。
  

普通話男繼續影，周生繼續鬧：**屌你老母，支那人。支那人！屌你老母，支那人呀~~支那人食屎啦~**。之後有幾把聲（有男有女，粵語普通話都有）話：**報警啦！**
  

周生已被學生會拉開兩三米遠，但周轉身回望仲鬧：**報警鴉屌你老母，唔報正契弟，快撚啲報，支那人！屌你老母，快撚啲報呀，叫警察拉我鴉契弟**。
  

全劇完。

睇埋
--

* 學生會
* 民主牆
* 中港矛盾
* 巴士阿叔
* 粗口王
* 廣東粗口
* LMF

1. ↑  【短片：七一示威】與社民運成員爆衝突　周竪峰稱被「起腳踢」　群眾高叫「淨係識口頭勇武」
2. ↑  中大學生會 (2016-07-02). 〈傍晚10:45左右，社民連相關人士與本會會長衝突，會長遭拳打腳踢。〉. Facebook. 喺2016-07-04搵到.
3. ↑  〈【七一遊行】社民連否認成員拳打腳踢周竪峰　反指對方主動挑釁〉. 《《[[香港01]]》》. 2016-07-02. 喺2016-07-04搵到.
4. ↑  香港大學學生會校園電視 (2016-07-02). 〈中大學生會會長周竪峰被社民連成員包圍詳細片段〉. Facebook. 喺2016-07-04搵到.
5. ↑  〈【短片：七一示威】與社民運成員爆衝突　周竪峰稱被「起腳踢」　群眾高叫「淨係識口頭勇武」 (00:09)〉. 《《[[明報]]》》. 2016-07-02. 喺2016-07-04搵到.
6. ↑  〈再回應遭社民連襲擊事件　周竪峰：他們對我拳打腳踢，不代表要用拳頭還擊〉. 《《[[熱血時報]]》》. 2016-07-03. 原著喺2016-07-04歸檔. 喺2016-07-04搵到.
7. ↑  **周竪峰** (2016-07-03). 〈【七一晚後的幾句說話】〉. Facebook. 喺2016-07-05搵到.
8. ↑  前中大學生會長周竪峰罵內地生「支那人」　校方：予最嚴厲譴責 香港01，2017-09-08。
**我哋係人民嘅軍隊**，係蘇聯嘅一首政治歌曲同軍歌。

歌詞
--

### 俄文版

Стоим мы на посту, повзводно и поротно  

Бессмертны, как огонь. Спокойны, как гранит.  

Мы - армия страны. Мы - армия народа.  

Великий подвиг наш история хранит.  

  

Не зря в судьбе алеет знамя.  

Не зря на нас надеется страна.  

Священные слова "Москва за нами!"  

Мы помним со времён Бородина.  

  

Вручили нам отцы всесильное оружье.  

Мы Родине своей присягу принесли.  

И в жизни нам дана единственная служба:  

От смерти заслонить грядущее Земли.  

  

Не зря в судьбе алеет знамя.  

Не зря на нас надеется страна.  

Священные слова "Москва за нами!"  

Мы помним со времён Бородина.  

  

Не надо нас пугать, бахвалиться спесиво,  

Не стоит нам грозить и вновь с огнём играть.  

Ведь, если враг рискнёт проверить нашу силу,  

Его мы навсегда отучим проверять.  

  

Не зря в судьбе алеет знамя.  

Не зря на нас надеется страна.  

Священные слова "Москва за нами!"  

Мы помним со времён Бородина.  

  

Не зря в судьбе алеет знамя.  

Не зря на нас надеется страна.  

Священные слова "Москва за нами!"  

Мы помним со времён Бородина.

### 中文語譯

參考
--

1. ↑
呢篇文唔係講緊由陳樂頤主唱、ViuTV節目《戀愛Staycation》嘅主題曲《Take Me Away》。
《**Take Me Away**》係香港女子組合COLLAR嘅第六首單曲同埋第一首英文單曲，由ANDREAH作曲同埋填詞，Qura編曲，Qura、Sophia Young-Rogers、謝國維監製，喺2023年2月17號推出。COLLAR曾經喺電台節目中講過**Take Me Away**係The Bright Side嘅Demo。首歌嘅內容係愛爾蘭菲律賓混血創作歌手ANDREAH因為創作當時正經歷黑暗、孤單、覆雜嘅情緒，通過創作表達佢嘅情感想法。而COLLAR經理人戴穎認為首歌嘅內容同旋律都非常適合COLLAR成員嗰陣嘅心情同感受，所以選擇呢首歌做紀念COLLAR成軍一周年同埋重新出發嘅作品，而且決定首先推出中文版The Bright Side，然後再推出英文原曲版**Take Me Away**。呢首歌亦係COLLAR作為八人組合嘅唯一一首英文歌。

註
-

1. ↑  〈節目介紹 叱咤樂壇〉. *881903.com*. 喺2023-01-13搵到.
2. ↑  〈COLLAR介紹派台歌《The Bright Side》｜經理人Wing一聽demo就覺得啱?!〉. *RTHK.HK*. 喺2023-01-24搵到.

出面網頁
----

* YouTube上面嘅《Take Me Away》官方MV

| * 睇
* 傾
* 改
COLLAR |
| --- |
| 李芯駖 · 沈貞巧隊長 · 陳泳伽 · 蘇雅琳 · 許軼 · 邱彥筒 · 王家晴已退出成員：蘇芷晴 |
| 單曲 | 

|  |  |
| --- | --- |
| 2022 | 
* 《Call My Name!》
* 《Never-never Land》
* 《Gotta Go!》
* 《OFF/ON》

 |
| 2023 | 
* 《The Bright Side》
* 《Take Me Away》

 |

 |
| 團隊綜藝節目 | 
* 《我哋係COLLAR》（2022）
* 《全日制COLLAR學院》（2023）

 |
| 其他相關 | 《全民造星IV》 · ViuTV · MakerVille · 戴穎 |
|  Category **類** |


|  |  |
| --- | --- |
| Stub icon | 呢篇歌嘅文係楔位文。歡迎幫維基百科擴寫佢。睇 • 論 • 改 • 歷 |
**正交** (Orthogonal) 係直觀概念入面垂直嘅推廣。作為一個形容詞，只有喺一個確定嘅內積空間當中先至有意義。若果內積空間入面兩向量嘅內積係 0 ，咁就係叫做**正交**。如果能夠定義向量間嘅夾角，咁正交就可以直接理解成垂直。

各種正交概念
------

### 正交子空間

若內積空間中兩個向量嘅內積都係 0，咁佢地兩者就係**正交**。類似地，若內積空間入面嘅向量 *v* 同子空間 *A* 入面嘅每個向量都正交嘅話，咁呢個向量就係同子空間*A*正交。若果內積空間嘅子空間 *A* 同 *B* 滿足其中一個嘅每個向量都同另一者正交，咁佢地就都係正交子空間。

### 正交變換

正交變換{\displaystyle T:V\rightarrow V} 係保持內積嘅線性變換。即是話，對兩個向量，佢地嘅內積等於佢地喺函數 T 下嘅像嘅內積：

{\displaystyle \langle Tx,Ty\rangle =\langle x,y\rangle .}
即係話正交變換保持向量嘅長度唔變，亦都保持兩個向量之間嘅角度不變。

歐氏空間嘅例子
-------

喺 2D 或者 3D 嘅歐幾裡德空間入面，兩個向量正交 if and only if 佢地嘅點積係零，即係佢地成 90°角。可以睇得出正交嘅概念正係喺呢個基礎上推廣而嚟嘅。喺 3D 空間入面，一條直線嘅正交子空間係一個平面，相反亦都係一樣。4D 空間入面，一條直線嘅正交子空間就係一個超平面（Hyperplane）。

正交函數集
-----

對於兩個函數 *f* 同*g*，可以定義如下的內積:

{\displaystyle \langle f,g\rangle \_{w}=\int \_{a}^{b}f(x)g(x)w(x)\,dx.}
呢度引進一個非負嘅權函數{\displaystyle w(x)}。呢個內積叫做帶權{\displaystyle w(x)}嘅內積。

兩個函數**帶權{\displaystyle w(x)}正交**，係指佢地帶權 {\displaystyle w(x)} 嘅內積係 0 。

{\displaystyle \int \_{a}^{b}f(x)g(x)w(x)\,dx=0.}
由此可以類似定義帶權 {\displaystyle w(x)} 嘅模。

{\displaystyle ||f||\_{w}={\sqrt {\langle f,f\rangle \_{w}}}}
一個函數列{ *f**i* : *i* = 1, 2, 3, ... }如果滿足：

{\displaystyle \langle f\_{i},f\_{j}\rangle =\int \_{-\infty }^{\infty }f\_{i}(x)f\_{j}(x)w(x)\,dx=||f\_{i}||^{2}\delta \_{i,j}=||f\_{j}||^{2}\delta \_{i,j}}
就叫做**帶權{\displaystyle w(x)} 嘅正交函數族**。

如果滿足：

{\displaystyle \langle f\_{i},f\_{j}\rangle =\int \_{-\infty }^{\infty }f\_{i}(x)f\_{j}(x)w(x)\,dx=\delta \_{i,j}}
其中

{\displaystyle \delta \_{i,j}=\left\{{\begin{matrix}1&\mathrm {if} \ i=j\\0&\mathrm {if} \ i\neq j\end{matrix}}\right\}}
為克羅內克函數。
就叫做**帶權{\displaystyle w(x)} 嘅標準正交函數族**

*參見正交多項式*

睇埋
--

* 正交化
* Gram-Schmidt 正交化
* 正交分解
* 正交矩陣
* 正交基
* 垂直

| * 睇
* 傾
* 改
幾何學（理論基礎） |
| --- |
| 數學最緊要嘅領域之一，研究形狀、位置同抽象空間 |
| 主要領域 | 
* 歐氏幾何
* 非歐氏幾何（橢圓同球面 · 雙曲）
* 非阿基米德幾何
* 代數幾何（算術）同解析幾何
* 微分幾何（黎曼 · 扭對稱）
* 拓撲學

* 離散幾何（數碼）
* 複幾何
* 投影幾何
* 仿射幾何
* 綜合幾何
* 變換幾何
* 有限幾何
* 凸幾何
* 重合幾何
* 碎形幾何
* 運算幾何

 |  |
| 重要概念 | 
* 空間
* 平行
* 對角線
* 曲綫
* 頂點
* 角（角度）
* 正交（垂直）
* 對稱同唔對稱
* 全等同相似
* 移位、轉動、反射同縮放
* 碎形
* 尺規作圖

 |
| 跟維度分 | 

|  |  |
| --- | --- |
| 低維 | 
* 0D（點）
* 1D（直綫 · 綫段 · 長度 · 距離）

 |
| 2D | 
* 面
* 面積
* 多邊形
* 圓形（直徑同半徑 · 圓心 · 圓周率 · 圓周 · 圓面積）
* 三角形（斜邊 · 畢氏定理 · 三角學）

* 四邊形，包括平行四邊形（正方形 · 長方形 · 菱形）、梯形同鷂形
* 相交
* 幾何中心

 |
| 3D | 
* 體積
* 方柱（長方體同正方體）
* 圓柱
* 錐體
* 球面
* 多面體

 |

 |
| 幾何學史 | 
* 畢達哥拉斯
* 歐幾里得同幾何原本
* 阿基米德
* 張衡
* 奧瑪開儼
* 勒內·笛卡兒
* 高斯
* 羅巴切夫斯基
* 黎曼
* 打域囂拔

 |
| 相關領域 | 
* 數學
* 物理學（力學 · 幾何光學 · 相對論）
* 天文學
* 工程學（工程數學 · 建築學同建築工程 · 結構工程）
* 電腦圖像學

 |
| 拉雜相關 | 
* Vector
* 數學之美
* 理想化同抽象化
* 自然形態規律
* 時空
* 宇宙（宇宙形狀）
* 視覺藝術同花臣
* 冇可能嘅物體
* 黃金比例
* 理型論

 |
| 幾何學類 |
喺線性代數當中，一個內積空間嘅**正交基**係元素兩兩正交嘅基。基中元素嘅模長都係單位長度 1 嘅**正交基**叫做**標准正交基**。

無論係喺有限維定係無限維空間入面，正交基嘅概念都係好重要嘅。喺無限維希爾伯特空間當中，正交基唔再係**Hamel基**，亦即係話唔係每個元素都可以寫得成有限個基中元素嘅線性組合。所以喺無限維空間入面，正交基應該更加嚴格咁定義為由線性無關而且兩兩正交嘅元素組成、張成嘅空間係原空間嘅一個稠密子空間（而唔係整個空間）嘅集合。

注意，喺冇定義內積嘅空間入面，「正交基」呢三個字係冇意義嘅。所以只有當一個巴拿赫空間係一個希爾伯特空間，佢先至會有正交基。

例子
--

* 喺歐幾里得空間 {\displaystyle \mathbb {R} ^{3}} 入面，集合：{\displaystyle \{e\_{1}=(1,0,0),e\_{2}=(0,1,0),e\_{3}=(0,0,1)\}} 組成咗一個標准嘅正交基。

* 由 {\displaystyle f\_{n}(x)=e^{2\pi \ln x}} 定義嘅集合：

{\displaystyle {f\_{n}:n\in Z}} 組成一個標准正交基喺複勒壁空間（*Lp* space） {\displaystyle \operatorname {L} ^{2}([0,1])} 上。

基本性質
----

*B*係*H*上嘅一個正交基，係噉*H*中嘅每個元素*x*都可以表示得成： 

{\displaystyle x=\sum \_{b\in B}{\langle x,b\rangle \over \lVert b\rVert ^{2}}b}
*B*係標准正交基嗰陣時，就係：

{\displaystyle x=\sum \_{b\in B}\langle x,b\rangle b}
*x* 嘅模長表示為：

{\displaystyle \|x\|^{2}=\sum \_{b\in B}|\langle x,b\rangle |^{2}}.
即使*B*唔係可數嘅，上面累加式裡便嘅非零項亦都只會有可數多個，所以呢個表達式照舊係有效嘅。上式叫做*x*嘅**傅利耶展開**，詳見傅利耶級數。

若*B*係*H*上嘅一個標准正交基，係噉*H*同構於序列空間*l*2(*B*)。因為存在以下*H* -> *l*2(*B*)嘅雙射Φ，令到對於所有 *H*中嘅 *x* 同 *y* 有：

{\displaystyle \langle \Phi (x),\Phi (y)\rangle =\langle x,y\rangle }

正交基嘅存在性
-------

運用佐恩引理同Gram-Schmidt正交化方法，可以證明得每個希爾伯特空間都有基，並且有正交基。同一個空間嘅正交基嘅基數必然係相同嘅。當一個希爾伯特空間有可數個元素組成嘅正交基，就說呢個空間係可分嘅。

Hamel基
------

有前面嘅定義可以知道，喺無窮維空間嘅情況下，正交基唔繼續係一般線性代數嘅定義下嘅基。為咗區分，叫一般線性代數嘅定義下嘅基係Hamel基。

喺內積空間嘅實際應用中，Hamel基甚少出現，因此提到「基」嘅概念陣時，一般指嘅係正交基。

參看
--

* 基 (線性代數)
* 正交
* 正交化
* Gram-Schmidt正交化
* 正交分解
* 正交矩陣
* 垂直
香港傳媒、輿論、網上討論區同市民對做過行政長官**林鄭月娥嘅負面稱呼**有「777」、「7婆」、「奶媽」、「好打得」、「攬炒之母」等。截至2019年，林鄭月娥喺網上能夠被辨識到嘅稱呼超過30個。

2017年行政長官選舉相關
-------------

### 777

777係林鄭月娥其中一個出名稱號。
林鄭月娥喺2017年參選行政長官選舉，最終以777票當選。林鄭月娥嘅前任特首梁振英其中一個稱呼係「689」，源於佢選舉得票，林鄭月娥亦因為咁被稱呼為「777」（「柒」係粵語粗口，意思係男人性器官）。

### 7婆

林鄭月娥亦因佢女人身份被稱做「7婆」，又因為佢本名被稱呼做「7娥」。

在梁振英任期内
-------

### 奶媽

自從梁振英2012年上任特首以嚟，唔少棘手問題都需要由林鄭喺記者會解畫（但相關負責官員往往企喺後面，冇發言），林鄭因為咁被人叫做「奶媽」。

因反對逃犯條例修案運動
-----------

### 攬炒之母

林鄭月娥特首任內爆發反送中運動，香港社會大為動盪，林鄭亦因為咁被人叫攬炒之母。

參考
--

1. ↑  〈【林鄭辭職】「好打得」名堂點嚟？任內爭議一覽〉. 《Apple Daily 蘋果日報》. 原先內容歸檔喺2020-02-02. 喺2020-02-02搵到.
2. ↑  〈林鄭網上逾30花名 系統懂辨認〉. 明報. 2019-06-26. 原先內容歸檔喺2020-06-09. 喺2020-12-16搵到.
3. ↑  〈【特首選舉】林鄭月娥777票當選　7字嘅N種唔同意思〉. 《香港01》. 2017-03-26. 原先內容歸檔喺2017-10-05. 喺2017-03-27搵到.
4. ↑  〈【特首選舉】林鄭月娥鏡頭前第一滴淚點嚟？花名點解叫「奶媽」？〉. 香港01. 2017-03-26. 原先內容歸檔喺2020-10-31. 喺2020-08-30搵到.
5. ↑  〈真攬炒之母〉. 眾新聞. 2020-02-23. 原先內容歸檔喺2021-07-12. 喺2020-09-24搵到.
**半路父子**（粵拼：bun3 lou6 fu6 zi2）係一齣中國電視劇，由上海銀潤傳媒廣告有限公司製作出品，總共36集。2014年10月13號，套劇喺浙江衛視、深圳衛視、上海東方衛視同河北衛視首播。呢套劇講嘅係一個原先成日喺度挨世界嘅中年男人遇到幾單大頭佛之後先至遇到未體會過嘅考驗：作為男人，應該要有責任同承諾，同埋維護對一家人嘅美滿幸福。

劇情
--

羅建軍喺個仔百日嗰陣俾人拉咗入監倉，連老婆都走埋佬，搞到佢阿媽帶住個孫足足16年。喺建軍出咗獄之後，細路都大咗，佢都老埋。好彩嘅係喺40幾歲嗰時咁啱撞正啱自己心水嘅女人，江欣，佢哋兩個就話對方係下半生可以畀到自己幸福嘅人。雖然雙方家人喺度猛咁反對，但佢哋勇敢兼有信心噉搞咗個新嘅家庭出來。點知江欣就查出咗癌症晚期出嚟，而羅建軍係都要同佢結婚；從佢哋兩位攞咗結婚證嗰日開始，成日就嘈冤巴閉：而江欣個仔，高邁，就唔鍾意呢位繼父，為咗拆散呢個新家庭，成日就搞搞震冇幫襯；喺江欣同羅建軍結咗婚之後，高邁就搞到羅建軍個仔因為打架而拉咗入少管所，甚至連羅建軍阿媽都憎咗高邁，話打死我都唔做羅建軍阿媽。喺江欣死咗之後，羅建軍喺一個男人堅守責任同承諾嗰時，佢先至重新養返成日俾佢嘅仔睇成做仇人嘅繼仔。喺嗰時雖然有過灰心、失望同放棄嘅諗法，但佢最後用咗大愛嚟融化咗高邁嘅內心而重新搞返真正嘅父子之情。

卡士
--

* 張國立 做 羅建軍
* 劉若英 做 江欣
* 童蕾 做 馮佳慧
* 王耀慶 做 高峯
* 李昊臻 做 江誠
* 高曉菲 做 杜春燕
* 鄭業成 做 高邁
* 牛駿峰 做 羅小列
* 郭振迦 做 強哥

外景地
---

呢套劇嘅外景地，一般揀咗喺深圳。劇組曾經喺2014年2月22號到3月29號之間租借咗鹽田區深圳外國語學校高中部來拍戲。

註
-

1. ↑  【茶香幽幽】半路父子接下来要在深圳外国语学校拍摄五周 百度贴吧-刘若英吧
2. ↑  〈半路父子是在哪拍的?半路父子在哪拍摄的?半路父子在深圳的哪些地方取景〉. 原著喺2016年3月4號歸檔. 喺2015年5月24號搵到.
3. ↑  【摄影】 张国立执导《半路父子》正在深圳热拍，取景市外高中部 互聯網檔案館嘅歸檔，歸檔日期2015-04-20. 学豆社区

出面網頁
----

* 电视剧拍摄制作备案公示表

| 廣州電視台綜合頻道 閤家歡劇場 |
| --- |
| 上個節目 | 半路父子（2015年5月6號－2015年5月23號） | 下個節目 |
| 坐88路車回家（2015年3月31號－2015年5月5號） | 創業年代（2015年5月24號－2015年6月10號） |

| 佛山電視台公共頻道 黃金劇場 |
| --- |
| 上個節目 | 半路父子（2015年11月16號－2015年12月3號） | 下個節目 |
| ？ | ？ |
**林謀泉**（Lim Biow Chuan，1963年5月22號—）係新加坡嘅人民行動黨政治人物，而家係蒙巴登選區嘅議員，2016年1月去到2020年8月期間係國會嘅副議長。

早年生涯
----

佢早年就讀新加坡 Victoria School 同埋淡馬錫初級學院，之後喺新加坡國立大學完成左法律學位，並且曾經同新加坡工人黨議員林瑞蓮係同學。

佢喺1989年開始擔任律師，喺1990年起擔任過惹兰勿刹嘅社區領袖，去到2001年嘅時候因為服務社會獲得公共服務獎章（Public Service Medal）。

國會同埋公職工作
--------

林謀泉喺2006年出戰馬林百列集選區當選做咗國會議員，之後喺2011年轉戰蒙巴登選區，一直連任到而家。其中喺2020年新加坡大選，好多人民行動黨嘅候選人，得票都少咗，但佢係少數得票有上升嘅。

另外，亦有一啲傳媒形容佢唔會完全跟住黨嘅主旋律運轉。例如，佢曾經呼籲過政府以更開放嘅態度對待建設性嘅批評同埋理性嘅辯論，唔好用一副盛氣凌人嘅樣貌對待唔同政見嘅人。同時佢又呼籲反對黨作出建設性嘅辯論，並且抵禦破壞性嘅言論。

### 消費者權益工作

佢亦擔任新加坡消費者協會會長，並且喺任內同香港消委會訂立互通投訴機制。

另外，喺2019年7月，華為推出響應新加坡54週年國慶嘅銷售活動，畀年滿50歲的新加坡人以54元的價格出售佢哋嘅Y6 Pro手機，後來演變成消費者買唔到折扣手機，引發極大嘅不滿情緒。林謀泉就呼籲新加坡競爭與消費者委員會介入，公開譴責華為，向呢啲違例公司發出強烈信號，保護消費者。

蝦碌事件
----

喺2014年12月，林謀全喺選區內掛咗一批祝賀居民聖誕同新年快樂嘅橫幅，但係就將 Merry 寫作做 Marry，變成咗同聖誕結婚。林謀全回應話會要求班集選區官員下次小心啲。

參考
--

1. 1 2 3  "MP | Parliament Of Singapore". *www.parliament.gov.sg*. 喺2020-11-11搵到.
2. ↑  "Lim Biow Chuan". *www.facebook.com* (英文). 喺2020-11-11搵到.
3. 1 2  〈一位执政党人说：不要盛气凌人，不要把反对党人当敌人〉. *www.redants.sg* (英文). 喺2020-11-11搵到.
4. ↑  〈林谋泉吁政府对建设性评论 持更开放态度〉. 《早报》 (簡體中文). 2020-09-01. 喺2020-11-11搵到.
5. ↑  〈星港消委會訂互通投訴機制〉. 《東方日報》 (香港中文). 喺2020-11-11搵到.
6. ↑  文 / 黄伟曼; 卓彦薇 (2019-07-30). 〈消协会长林谋泉 吁竞消委公开谴责华为〉. 《早报》 (簡體中文). 喺2020-11-11搵到.
7. ↑  〈新加坡国会议员林谋泉圣诞横幅闹笑话〉. 《南洋视界·新加坡》. 喺2020-11-11搵到.
8. ↑  migration (2014-12-12). "Misspelled 'Marry Christmas' banners in Mountbatten taken down". *The Straits Times* (英文). 喺2020-11-11搵到.

|  |  |
| --- | --- |
| 權威控制 | 
* VIAF: 5021152503055110800008

 |
台灣彰化縣鹿港天后宮自大清用嘅筊杯
**珓杯**，減筆爲**杯**，係隻占卜架生，有好多寫法，**筊杯**、**筊貝**、**校杯**，或者反轉**杯筊**、**杯珓**、**杯校**、**杯教**、**碑珓**、**珓兒**、**跋杯**等。珓杯係唐人所用，求神明指引。通勝內有敎點睇。

珓杯年代久遠，原用蚌殼，投擲於地，視其俯仰，斷其吉凶。後尾改用竹片木片。正俯仰叫正反，或者陰陽。

名
-

杯珓一字，大宋程大昌推論，蚌殼可盛水如杯，是為杯；珓音似敎，係神佛敎示人。卽係借睇珓俯仰敎人，於是用珓字。

外觀材質
----

珓杯大細，合掌包得實。亦有特大珓杯，但要問過神明，係咪啱尺寸。大筊杯放喺紙錢上，雙手揸實紙錢，甩落珓杯。咁求法係廟祝等問要事用，要事有慶典日期、作醮事宜等。家陣有啲廟用塑膠珓杯。

求神
--

廟，或者神檯，會置一對幾對珓杯。上香膜拜，請示神明。用珓杯叫擲珓或者問杯。

1. 稟明：執一對杯筊，喺香爐繞三圈，跪喺神明前，稟報自己姓名、生辰、住所及請示事項，一次一事。
2. 擲珓（問杯）：珓杯合在掌心，略為上拋落地，睇佢正反組合。



### 臺灣

臺灣，凡道教廟宇，神像前幾乎都有一到數對珓杯，佛教寺廟偶爾有之。臺灣民間信仰中，凡係求籤，要向神明擲珓確認。臺語擲珓又叫跋杯。如果新逝者神位，求問唔用得珓杯，用兩銀仔代替。掃墓臨時需用，亦可以用兩個銀仔代。

擲珓結果
----

### 聖珓（聖杯、允筊、允杯）

二珓杯一正一反（一陰一陽），神明應允所求、可行。

### 笑珓（笑杯）

兩支皆為正面（陽陽，即兩面平），代表陳述不清、無法裁示或明知機緣未至不足，何必有此一問；或所提問題自有主張、已有定數，何必多此一問；亦或神明主意未定，再請示。

### 哭珓（哭杯、蓋筊、蓋杯、沒筊、沒杯）

兩支皆為反面（陰陰，即兩面突肚），神明不允所求。

### 立珓

珓杯未倒而呈立狀，一般人擲杯，多半對神明有所求，但若為無所求，有可能擲到立珓。

作弊
--

神棍有時借珓杯呃錢。珓杯灌鉛或汞，控制正反。

參考
--

1. ↑  《演繁露•卜教》，宋代程大昌著
2. ↑  行天宮：擲筊禮儀 互聯網檔案館嘅歸檔，歸檔日期2011年2月25號，.
3. ↑  開漳聖王廟：有關擲杯筊介紹 互聯網檔案館嘅歸檔，歸檔日期2008年8月28號，.
4. ↑  臺灣大百科全書相關條目[*失咗效嘅鏈*]
5. ↑  湧蓮寺：有關祭祀禮儀介紹 互聯網檔案館嘅歸檔，歸檔日期2012年1月3號，.
**希臘王儲帕夫羅斯**（希臘文：**Παύλος**，英文：**Paul**，可以譯做**希臘王儲保羅**，1967年5月20號—）係希臘名義上嘅王儲，末代希臘國王康士坦丁二世嘅大仔。因為希臘王室係丹麥王室嘅分支，所以佢依然留有「**丹麥王子帕夫羅斯**」呢個銜頭。

生平
--

帕夫羅斯1967年響希臘雅典塔托伊宮出世，係希臘國王康士坦丁二世同阿媽安妮-瑪麗王后共同嘅大仔，第二個細路。雖然佢一出世就即刻被立為王儲，但個陣老豆康士坦丁二世嘅王位已經保唔住。同年12月，康士坦丁二世帶住一家大細走去羅馬，王室名存實亡。

1973年，上校團正式宣佈廢除君主制；一年後希臘公投，大比數支持成立共和國，於是就成立咗希臘第三共和國。帕夫羅斯由此失去咗希臘王儲呢個銜頭。

佢響英國接受教育，先後入讀 Hellenic College of London、Armand Hammer United World College of the American West、桑德赫斯特皇家軍事學院，之後到英軍皇家蘇格蘭龍騎兵近衛團做咗三年兵，最終銜級係少尉。1993年，佢入讀佐治城大學Walsh School of Foreign Service；其中佢見到自己嘅表弟、當時係西班牙王儲嘅菲臘六世。

1995年7月1號，佢同美國名媛瑪莉-查圖結婚，婚有五個仔女。

由於佢阿媽安妮-瑪麗王后係現任丹麥女王瑪嘉烈二世個細妹，加上祖先、希臘王國第二任君主佐治一世係丹麥國王基斯頓九世個仔，換言之佢係丹麥王室嘅近親兼後代，所以佢保留咗「丹麥王子帕夫羅斯」呢個銜頭，但冇王位繼承權。


|  |  |
| --- | --- |
| 希臘  | 呢篇同希臘人相關係楔位文。歡迎幫維基百科擴寫佢。睇 • 論 • 改 • 歷 |
《**管理信息系統期刊**》（Journal of Management Information Systems）係本經過同行評審嘅學術期刊，發表喺資訊系統同埋資訊領域作出重大創新貢獻又有影響力嘅研究文章。

呢本期刊喺1984年成立，由成立至今都係由弗拉基米爾·茲瓦斯（Vladimir Zwass）擔任總編輯。而家呢本期刊由Taylor＆Francis以印刷同埋網上形式喺網上出版。

有別於好多其他期刊將稿件上載喺平台嗰度，佢哋投稿嘅方式係要將稿件寄畀總編輯喺大學嘅電郵地址嗰度。

現時呢本期刊被列為澳洲商學院院長議會期刊名單中A\*級（最高級），同時亦係金融時報50本頂尖期刊列表入面嘅其中一本期刊。

爭議事件
----

呢本期刊處理稿件嘅公平同透明程度，比一啲學者批評。

曾經有人喺學術期刊評論網站Scirev入面批評，話呢本期刊喺完全冇解釋原因嘅情況之下，只係單單咁話唔適合然後拒稿。亦有評論話，佢哋收到同行評審嘅意見入面，有人聲稱話呢本期刊唔再發佈用Partial Least Square（PLS）做數據分析方法嘅文章，但期刊網站根本就無交代過呢點，而且PLS呢個方法喺好多其他頂尖期刊都有用，就算個方法有問題都應該進一步解釋決定而唔係就咁話唔接受就算。

參考
--

1. ↑  "ABDC Journal Quality List". *Australian Business Deans Council* (澳洲英文). 喺2021-09-17搵到.
2. ↑  "50 Journals used in FT Research Rank". *www.ft.com* (英國英文). 2012-02-22. 喺2021-09-18搵到.
3. ↑  "Reviews for "Journal of Management Information Systems" - Page 1 - SciRev". *scirev.org*. 喺2021-09-18搵到.

出面網頁
----

* 官方網站
**鄧志學**，綽號「鬥雞學」，香港親中派黑社會政治人物，和勝和成員，元朗屏山坑尾村村代表。

營商經歷同爭議
-------

佢曾經喺元朗收地從事地產相關生意，部分會持有嘅土地捲入違規發展問題。其中，元朗屏山朗天路嘅祖堂地變成小型垃圾山，而呢塊地展開由鄧達善同鄧志學所管理。另外，天水圍嘉湖山莊泥頭山旁一個燒烤場，亦被揭發涉及違規搭建構築物而被地政總署釘契，該燒烤場主要股東就包括鄧達善同埋鄧志學兩人。

去到2019年8月，佢再被揭發喺洪水橋一幅鄧氏原居民持有嘅祖堂地，非法僭建一個逾1.5萬方呎嘅大型金屬構建物，內設數幢兩層高貨櫃屋，用作汽車維修同存放鋼筋，涉違反土地用途。

政治參與
----

2013年，佢曾經喺梁振英嘅一個公眾論壇內，出口怒罵吳文遠，被指係「梁粉」。

2014年佔中期間，佢率領好多人包圍《蘋果日報》總部，唔俾佢哋出版，所以被人睇作係「紅色打手」。

2019年，佢有份參與七二一元朗襲擊事件，去到7月23號，佢企圖潛逃離開香港前往泰國，但就喺香港國際機場被捕。

參考
--

1. 1 2  〈和勝和"鬥雞學"涉元朗暴力機場被捕牛津學者指黑幫角色新定位打壓民主〉. 《RFI - 法國國際廣播電台》 (繁體中文). 2019-07-24. 喺2023-07-13搵到.`{{cite web}}`: CS1 maint: url-status (link)
2. 1 2 3 4  凌逸德 (2019-07-23). 〈【元朗黑夜】屏山江湖猛人鄧志學欲潛逃 今機場被捕〉. 《香港01》 (香港中文). 喺2023-07-13搵到.
3. ↑  〈白衣人鄧志學元朗涉僭建 | 蘋果日報•聞庫〉. 《聞庫》. 2019-08-08. 喺2023-07-13搵到.
4. ↑  〈721白衣人｜紅色打手冇落鑊 「白髮變黑髮」鄒瑞常：我食得瞓得 | 蘋果日報•聞庫〉. 《聞庫》. 2021-06-18. 喺2023-07-17搵到.
5. ↑  〈暴打市民夜元朗鄉黑7人涉暴動黑手呼之欲出〉. 《成報》. 2019年9月21號.
**高長恭**（541年—573年），本名**高肅**，又叫**高孝瓘**，字**長恭**，以字行。勃海郡蓨縣（今河北省衡水市景縣）人，佢係齊神武帝高歡嘅孫，因為曾經受做蘭陵郡王，所以人人都稱佢做**蘭陵王**。

生平
--

宮島神社嘅舞樂蘭陵王
天保八年（557年），高長恭以通直散騎侍郎為起家官，天保九年（558年），高長恭被封做樂城縣開國公，有食邑八百戶。天保十年（559年），高長恭被封做儀同三司，同年升為上儀同三司，以本官嚟代理肆州刺史，後來又升做儀同三師。乾明元年（560年），高長恭被封做左右大將軍，增加咗食邑一千戶，同年5月1日封做為蘭陵郡王。皇建元年（560年），高長恭增加食邑總計有一千五百戶，轉做中領軍。齊武成帝高湛登基之後，佢被任命做使持節、并州刺史。太寧二年（562年），佢被封做鉅鹿郡開國公，有食邑一千戶，升為領軍將軍。突厥攻入晉陽嗰時，佢盡力反擊突厥。

河清三年（564年），北周進攻洛陽，十二月，北齊派遣佢同大將軍斛律光去洛陽幫手，並紮喺邙山下底，因為驚強盛嘅周軍，所以齊軍唔敢進軍。北齊并州刺史、平原王段韶從晉陽前往戰場，去到洛陽，同北齊將軍一齊登上邙阪，觀察周軍嘅形勢。齊軍喺太和谷同周軍遭遇，齊軍結成戰陣嚴陣，由段韶指揮左軍，由高長恭指揮中軍，由斛律光指揮右軍。佢哋帶領五百騎兵兩次衝入北周嘅軍中，之後抵達金墉城下，當時嘅金墉城被圍困得非常緊急，城上嘅守軍都認唔出高長恭，高長恭除底面具露出真樣，金墉城中於是派出弩兵去幫高長恭，圍困城池嘅周軍最終撤走，從邙山到穀水，三十里中北周嘅軍械物資塞滿嗮山川河流，北齊得到邙山大捷。之後北齊嘅武士一齊唱歌嚟稱頌高長恭，就係出命嘅《蘭陵王入陣曲》。高長恭喺凱旋之後，自我陳述軍陣嘅形勢，兄弟都讚嘆佢，只係得佢嘅細佬高延宗講：「哥哥你唔係大丈夫咩，做乜唔嚟個乘勝追擊？如果喺我遇到呢啲形勢，關西嘅北周可能都唔存在啦！」

鬼面具
---

佢同後來宋朝嘅狄青一樣，都鍾意喺打仗嗰陣以面具示人。有人認為佢帶鬼面具喺因為佢喺美男子，戴住副面具就可以彌補自己嘅弱勢。有啲人就認為佢戴鬼面具喺用來嚇走敵人，嚟達到不戰而勝。
《**PUI PUI 天竺鼠車車**》（日文：PUI PUI モルカー）係日本原創嘅電視定格動畫，喺2021年1月5號至3月23號逢星期二喺東京電視台系列細路節目《幼兒電視台》（きんだーてれび）播映，總共有12集，每集片長2分40秒。以天竺鼠（モルモット）為原型嘅車（カー）「天竺鼠車車」（モルカー）為主角，「PUI PUI」係天竺鼠車車嘅叫聲。

第2期動畫《**PUI PUI 天竺鼠車車 學車篇**》（PUI PUI モルカー DRIVING SCHOOL）喺2022年10月8號至12月24號逢星期六喺東京電視台播出，同樣有12集，每集2分40秒。

角色
--

有5隻固定登場嘅天竺鼠車車：

馬鈴薯（ポテト, *馬鈴薯*?）
雖然性格隨和，但係偶爾亦會無視駕駛指示。遇見需要幫忙嘅人就會挺身而出。鍾意食胡蘿蔔。
原型為導演見里朝希嘅姐姐所飼養嘅天竺鼠。
西羅摩（シロモ, *西羅摩*?）
喺本來就好細膽嘅天竺鼠車車入面，亦係屬於特別膽小嘅個性。
鍾意對住溫柔嘅駕駛撒嬌，但係亦成日被捲入麻煩事入面，好崇拜如同大姊姊一樣嘅泰迪。
鍾意食生菜。
第6話因為畀殭屍咬到而變咗殭屍樣貌，但係第10話變返原貌。
阿比（アビー, *阿比*?）
既認真又富有好奇心，雖然身上貼住新手駕駛標誌，但係總係期待住畢業嗰日。
相對其他天竺鼠車車比較自大，好唔擅長對付猫。
第10話撕去新手駕駛標誌並被噴成附有動畫角色嘅「痛車」。第12話變返原貌。
巧克力（チョコ, *巧克力*?）
行為優雅又端莊，卻有意想不到嘅強大身體能力。
鍾意將自己打扮得好靚、亦好關注流行趨勢，夢想能夠成為世界第一嘅高級天竺鼠車車。
泰迪（テディ, *泰迪*?）
總之咩都鍾意食、亦好愛動。脫線嘅個性令佢從來唔會覺得驚。
經常做啲令人意想不到嘅嘢，係一個總係令大家嚇一跳嘅麻煩製造者。

參考
--

1. ↑  〈PUIPUI 天竺鼠車車官方網站〉. 原著喺2021年6月6號歸檔. 喺2021年5月9號搵到.
2. ↑  "Character" (日文). 《PUI PUI 天竺鼠車車》官方網站. 原先內容歸檔喺2021-02-04. 喺2021-01-16搵到.

|  |  |
| --- | --- |
| Stub icon | 呢篇動畫相關文係楔位文。歡迎幫維基百科擴寫佢。睇 • 論 • 改 • 歷 |
唔好同**珠江城大廈**搞亂。
名珠城入口（2009年）
翡翠明珠廣場1樓（2009年）
**珠城大廈**（**Pearl City Mansion**）係棟住宅樓，嚮香港銅鑼灣購物區心臟地帶，百德新街22-36號，即係百德新街同記利佐治街交界，近恆隆中心（舊松坂屋）、名店坊（舊大丸）同皇室大廈。

商場
--

珠城大廈樓下基座係兩個商場，分別叫**翡翠明珠廣場**（**Jade & Pearl Plaza**）同**名珠城**（**Pearl City**）。

### 翡翠明珠廣場

翡翠明珠廣場係基座南面嘅部份（唔包地舖），舊時係邵氏旗下嘅「翡翠明珠戲院」。2000年代，嗰度改裝，由齋戲院改做食肆商場，1樓同部份2樓都係食肆，其餘地方仍然係戲院。戲院初頭屬MCL院線，2017年易手畀Cinema City院線，2023年再易手畀影藝戲院院線。

### 名珠城

名珠城係基座北面嘅部份同埋所有地舖，地舖主要租畀惠康超級廣場（24小時營業），1到4樓早年主要租畀酒樓，喺2010年代開過HMV嘅旗艦店，到2020年原址變咗做驚安之殿堂嘅銅鑼灣分店。

附近
--

* 軒尼詩道
* 怡和街
* 東角道
* 香港崇光百貨
* 東角中心
* 金百利商場
* 銅鑼灣地帶
* 百德新街
* 恆隆中心
* 皇室堡皇室大廈
* 柏寧酒店
* 告士打道
* 維多利亞公園

出面網頁
----

 維基同享中有關珠城大廈嘅資源類
唔好同**鄧小艾**同**鄧小巧**搞亂。
**鄧小樺** （英文：**Tang Siu Wa**，1978年2月25號—），係香港作家、節目主持人。鄧喺伊利沙伯中學、香港中文大學中國語言及文學系畢業，香港科技大學人文學部碩士，做過香港電台第2台《思潮作動》主持人，文學雜誌《字花》編輯，《中大四十年》編委，試過喺香港藝術中心同各間中學教授寫作。

鄧攞過中文文學獎散文組冠軍、新詩組亞軍、「大學文學獎」新詩組冠軍。佢寫咗詩集《不曾移動瓶子》、《眾音的反面》，散文集《斑駁日常》、《若無其事》，訪問集《問道於民》。近年佢喺各大報章同雜誌撰寫專欄、訪問及評論。

佢參與過保衛天星碼頭及皇后碼頭運動，係本土行動成員。

2009年鄧加入「香港文學倡議小組」，同作家董啟章、馬家輝、潘國靈等人一齊倡議建立香港文學館。後來「倡議小組」改組為香港文學館工作室，鄧做召集人。2010年組織「八十後文藝青年」，佢同蔡芷筠、葉浩麟連線，分別參選藝術發展局文學、藝術教育及視覺藝術委員會選舉。2011年加入香港數碼廣播有限公司，主持青年意見節目《八十後今晚打老虎》。2012年3月加入誠品書店做香港分店副店長，2013年3月離職。2013年做西九「自由野」文字部分聯合策展人。2013年尾，香港文學館工作室改組為香港文學館有限公司，喺富德樓建立「香港文學生活館」，2014年3月入伙。鄧做文學館理事會召集人、香港文學館總策展人。2017年4月，佢做港台電視31「五夜講場」系列之中，禮拜三晚「文學放得開」嘅主持，同廖偉棠、查映嵐、陸渺、何建宗、洪曉嫻一齊主持深夜文學清談節目。

作品
--

* 鄧小樺 (2005). 《《[[不曾移動瓶子]]》》. 廿九几詩系. 廿九几. ISBN 9789889885618.
* 鄧小樺、江康泉、楚、賴俊穎、黃淑琪、陳志華、袁兆昌、劉芷韻 (2007). 《《[[所以美好]]》》. What if we talk about love?. 廿九几. ISBN 9789889885649.
* 鄧小樺 (2008). 《《[[斑駁日常]]》》. Kubrick. ISBN 9789881737786.
* 鄧小樺 (2008). 《《[[問道於民]]》》. 藍天圖書. ISBN 9789628980901.
* 鄧小樺 (2014). 《《[[眾音的反面]]》》. 文化工房. ISBN 9789881304919.
* 鄧小樺 (2014). 《《[[若無其事]]》》. 三聯書店（香港）有限公司. ISBN 9789620436307.

參考資料
----

1. ↑  〈思潮作動 - 文明單位 --- 流行文化與詩〉. 原著喺2008年3月12號歸檔. 喺2018年4月11號搵到.
2. ↑  〈《中大四十年》：目錄 CU40：contents〉. 原著喺2005年5月4號歸檔. 喺2018年4月11號搵到.
3. ↑  〈鄧小樺辭誠品副店長﹕各有天職〉. 原著喺2013年3月16號歸檔. 喺2018年4月11號搵到.

出面網頁
----

* 鄧小樺嘅Blogspot網誌
* 鄧小樺嘅Facebook頁
* 《字花》雜誌嘅官方網站
* 明報OL網 - 什麼人答？陳景輝、周思中、朱凱迪、鄧小樺
* 新浪網 - Lifestyle - 惡女談肥 鄧小樺：So what !我抵抗力夠強！
* 蘋果日報 - 生活名采 - 梁文道：文化難民新一代
* 城市論壇 2010.6.6 六四廿一載 回顧自由風... 李卓人 劉國英 鄧小樺 黎恩灝
**我嘅軍隊**，係蘇聯嘅一首軍歌，用嚟歌頌紅軍。

歌詞
--

### 俄文版

Если на Отчизну нагрянет беда,  

Позовёт солдата труба.  

Армия моя, ты на страже всегда!  

Ты - моя любовь и судьба!  

  

  
Обыкновенная, судьба нелёгкая военная.  

Любовь суровая, но верная.  

Готовы мы на ратный труд.  

Мы все испытаны ни раз, ни два боями-маршами.  

Мы от солдата и до маршала - одна семья!  
  

  

Наш Октябрь с нами в походном строю!  

С нами песни красных бойцов,  

Первый день войны, и победный салют,  

И судьба погибших отцов...  

  

  
Обыкновенная, судьба нелёгкая военная.  

Любовь суровая, но верная.  

Готовы мы на ратный труд.  

Мы все испытаны ни раз, ни два боями-маршами.  

Мы от солдата и до маршала - одна семья!  
  

  

Мчатся наши годы,  

Но жизнь молода!  

И поёт как прежде труба.  

Армия моя, ты на страже всегда!  

Ты - моя любовь и судьба!  

  

  
Обыкновенная, судьба нелёгкая военная.  

Любовь суровая, но верная.  

Готовы мы на ратный труд.  

Мы все испытаны ни раз, ни два боями-маршами.  

Мы от солдата и до маршала - одна семья!  
  

  

...Мы все испытаны ни раз, ни два боями-маршами.  

Мы от солдата и до маршала - одна семья!

### 中文語譯
**鄧巴數**（粵拼：**dan6 baa1 sou3**，英文：**Dunbar's number**），又叫做 **150定律**（The Rule of 150），演化心理學名詞，由牛津大學人類學家羅賓．鄧巴（Robin Dunbar）提出，係指靈長類（包括人類）喺腦容量限制下形成嘅社交圈子大細嘅極限。一般嚟講，每個人會有1-2個特別朋友（包括伴侶）、5個親密朋友、15個最好嘅朋友、50個好朋友、150個普通朋友，同500個「識得嘅人」，每向外擴展一個圈嘅數量大槪係內圈嘅3倍。

研究
--

鄧巴喺倫敦大學學院（University College London）研究發現，腦容量越大嘅靈長類，組成嘅社會越複雜；而透過量度新皮質（尤其係額葉）嘅大細，可以預測社交群體嘅大細。

應用
--

鄧巴數出現喺部落社會，商業管理、軍隊編制、學術團體等等嘅唔同場域，但係未必適用喺純粹喺網上產生嘅社交關係。

睇埋
--

* 人類智能嘅進化
* 為什麼是150這個數字？，《150法則：從演化角度解密人類的社會行為》，羅賓．鄧巴（Robin Dunbar）（譯者： 黃薇菁），商周出版，2011年
* 和陌生人成為「點頭之交」，你需要花50個小時，《有數字感的人為什麼拿高薪》，鮑比．西格爾（Bobby Seagull）（譯者：廖桓偉），大是文化出版，2019年
* 科學證明，你只能有150個朋友，《從今天開始，請用左手吃飯》，羅希特．巴加瓦（Rohit Bhargava）（譯者： 劉復苓），​天下出版，2019年
《**我和TA的成名曲**》係香港歌手陳松伶同9位年青音樂家合作嘅翻唱Hi-Fi專輯，喺2012年11月27號由中國3D數碼娛樂出品。呢隻碟喺教堂內現場伴奏灌錄，收錄10首經典翻唱歌曲。呢隻碟嘅名稱入面TA ，是指內地網絡潮語 "他/她" 嘅簡稱。

曲目
--

1. 零時十分
2. 傾城
3. 風繼續吹
4. 細水長流
5. 絕戀
6. 發誓
7. 星
8. 祝君好
9. 直至消失天與地
10. 生命因愛動聽

製作過程
----

陳松伶本身一直想出一張發燒碟，佢接受黃柏高頭條日報專欄《PACO名人會》嘅時候提到，今次佢唔在意銷量，只係想做自己鍾意做嘅音樂。而呢次用咗6日去錄製，好似開咗十二場演唱會，但完全唔覺攰，自己呢次算係無憾。

不過，版權問題對陳松伶嚟講就係一個好大嘅困難，佢形容呢個係最難闖嘅關，當年一曲《天涯歌女》唱到街知巷聞，亦想唱《相聚一刻》，但都因版權問題無緣收錄。佢又話，以前做藝人混混沌沌，咩都有經理人處理，今次學識咗好多。

參考
--

1. ↑  〈YESASIA : 我和TA的成名曲 (AQCD) 鐳射唱片 - 陳 松伶, 中國3D數碼娛樂有限公司 - 粵語音樂 - 郵費全免 - 北美網站〉. *www.yesasia.com*. 喺2021-07-16搵到.
2. ↑  〈陈松伶《我和TA的成名曲》：有声回忆 无色翻唱\_音乐频道\_凤凰网〉. *yue.ifeng.com*. 喺2021-07-16搵到.
3. 1 2  Reporter, Post76 (2012-12-10). 〈陳松伶《我和 TA 的成名曲》文字專訪〉. 《Post76玩樂網》 (臺灣中文). 喺2021-07-16搵到.
4. 1 2  頭條日報. 〈PACO名人會——Hi-Fi碟玩轉經典陳松伶:這次算是無憾!〉. 《頭條日報 Headline Daily》 (中文). 喺2021-07-16搵到.
座標: 23°6′4.7″N 113°22′32″E﻿ / ﻿23.101306°N 113.37556°E﻿ / 23.101306; 113.37556

 **天祥徐公祠**（粵拼：tin1 coeng4 ceoi4 gung1 ci4）
，堂號**世德**（sai3 dak1），原先喺廣州海珠區琶洲村啟明大街11號，係一間坐南朝北嘅清朝祠堂，重係**琶洲華僑港澳同胞同鄉聯誼會會所**。祠堂廣三路，深三進，總面闊30.28米，總進深72.28米，佔地面積2188.64平方米。2010年，琶洲村拆遷，祠堂要響第處重建。2014年11月27號，復建嘅祠堂落成，搞重光慶典。2015年7月28號凌晨，祠堂第二沓冧咗。

祠堂供奉徐氏三世祖天祥公、四世祖子堅公同子政公。

建築
--

成座建築有九十九道門，裝飾精美，係徐姓族人聚議場所。

門前嘅**地堂**闊30.28米，深15.7米。花崗條石鋪地。蓮塘五百個方。地堂東門花崗石門額刻住「風流溯鳳」 ，另一面刻嘅係「初涌曉日」 ；西門花崗石門額「指日登鰲」，背面係「遠接長江」。祠堂两边有青雲巷。

**頭門**面闊三間，進深三沓。硬山頂，「人」字封火牆，灰塑龍船脊，碌筒素瓦。水磨青磚牆花崗石腳。前廊樑架木雕瑞獸駝峰，龍頭雀替。墀頭磚雕。前檐棟四碌花崗石柱。木門額寫「天祥徐公祠」，匾隔籬兩邊係大幅彩色木雕畫，匾頂有木雕通花圖案裝飾。大門彩繪門神。次間砌花崗石包臺，上面放蝦公樑。木雕封檐板。花崗條石鋪地。門前有六個花崗石級。

第二進前邊**天井**用花崗條石鋪地。兩個廊面闊三間。硬山頂，灰塑博古脊。紅階磚鋪地。

第二進**中堂**面闊三間，進深四間。卷棚頂，碌筒素瓦。雀替木雕怪獸圖案。蝦公樑上高有石獅同變形斗栱，雀替都係花崗石雕。前後檐柱係花崗石方柱。金柱直徑50公分。門前邊六個花崗石級，有左右石獅。大廳東西開八角門，門額分別係「止肅」同「來雍」。

**後天井**進深5.4米。花崗條石鋪地。左右偏廊面闊二間。硬山頂。紅階磚鋪地。

第三進**後堂**面闊三間，進深三間。硬山頂，碌筒素瓦。神檯放正中間。左邊牆鑲塊石碑，碑文係《重建世德堂碑記》，落款「光緒八年歲次壬午立」，長1.49米，闊0.76米。右邊牆掛民國時期廣東省省長徐紹楨1同孫文嘅合影。

**襯祠**面闊三間。天井脊、瓦、柱、樑飾嘅圖案同正堂一樣。花崗條石鋪地。

祠堂有兩座**後樓**，分別係魁星樓同觀海樓。魁星樓係愛來放徐氏族譜同其它珍貴資料嘅地方；觀海樓係徐氏宗族長老開會嘅地方。

歷史
--

### 舊祠

清朝嘉慶十四年（1809年），琶洲徐氏子孫出錢起祠堂祭拜天祥公，由天祥公外孫李宗翰2題寫祠堂匾額。光緒八年（1882年），祠堂重建。民國時期，祠堂做過**天祥小學**，後尾改名叫**琶洲村小學**。二十世紀九十年代，祠堂維修，部分瓦面、柱、地面同襯祠用瓷磚嚟鋪，嗰時，頭門條柱上邊有副對聯：「鳳舞龍飛喜看大好河山生機無限 雲蒸霞蔚遙望同胞骨肉團聚有期」。2010年，琶洲搞拆遷，當時村有兩間徐氏祠堂：徐氏宗祠、天祥徐公祠。因為淨可以復建一座，徐氏族人就揀咗天祥徐公祠，淨留低咗「徐氏宗祠」匾額，放響新祠堂附近一間屋。

### 新祠

祠堂復建按返原先嘅樣，坐南朝北，總平面係長方形，建築面積就縮水到1700平方米，比起原先細咗一半。祠堂「修舊如舊」，部分材料用嘅係舊祠堂拆落嚟啲磚。成個復建過程由琶洲村民親自監督，有關嘅建築材料都係根據村入邊嘅風俗文化同村民嘅要求，邊起邊調整。

2014年11月27號，新祠堂喺琶洲回遷安置區落成，徐氏族人又舞龍又舞獅噉搞祠堂重光慶典，喺祠堂擺咗幾百圍。

就喺新祠堂起好半年幾之後，2015年7月28號凌晨十二點（又有人話係一點幾），天祥徐公祠嘅第二進突然間冧咗，屋頂、橫樑同立柱冧嗮，冧嗰時好大聲，吵醒咗附近居民。

註腳
--

* 註 1: 徐紹楨，字固卿，喺琶洲村出世，做過廣州衛戍總司令、廣東省省長、臨時參政院參政。
* 註 2: 李宗翰，字北溟，清乾隆五十八年（1793年）進士、詰授中憲大夫翰林院侍讀學士提督湖南學政。

攷
-

1. 1 2  陳建華 等, 編 (2008). 《廣州市文物普查彙編·海珠區卷》. 廣州: 廣州出版社. pp. 第96頁. ISBN 978-7-80731-659-6.
2. 1 2  〈琶洲徐氏祠堂「重光」啟用〉. 《南方都市報》. 網易新聞. 2014年11月28號. 喺2015年7月29號搵到.`{{cite web}}`: CS1 maint: url-status (link)
3. 1 2  〈徐氏祠堂 凌晨坍塌〉. 《廣州日報》. 大洋網. 2015年7月28號. 原著喺2015年10月20號歸檔. 喺2015年7月29號搵到.
4. 1 2 3  鍾暉 等, 編 (2014). 《海珠古祠堂》. 廣州: 廣東教育出版社. pp. 第215-216頁. ISBN 978-7-5548-0235-9.
《**前傳**》本身係香港電視娛樂2018年製作嘅真人騷選秀節目《Good Night Show 全民造星》嘅主題曲，後尾變成歷屆「全民造星系列」節目（2023年起改由MakerVille製作）嘅主題曲。首歌由李拾壹、CMGroovy作曲，李拾壹填詞，係李拾壹最出名嘅作品之一。

呢首歌喺2018年6月17號發佈，由《Good Night Show 全民造星》參賽者主唱同參與MV演出。之後2019年嘅《全民造星II》、2020年嘅《全民造星III》、2021年嘅《全民造星IV》同2023年嘅《全民造星V》，都有製作自己嘅版本，由嗰屆參賽者主唱同參與MV演出。其中《全民造星IV》更將參賽者分成三組，製作咗三套唔同主題嘅MV。

參考
--

1. ↑  李拾壹《聲林之王3》入12強獲讚　香港歌手外闖比賽表現一定好？

出面網頁
----

* YouTube：《全民造星》主題曲《前傳》 MV
* YouTube：《全民造星II》主題曲《前傳》 MV
* YouTube：《全民造星III》主題曲《前傳》 MV
* YouTube：《全民造星IV》主題曲《前傳》 MV 2021夏の首部曲：造星の駅
* YouTube：《全民造星IV》主題曲《前傳》 MV 2021夏の次部曲：始発の駅
* YouTube：《全民造星IV》主題曲《前傳》 MV 2021夏の三部曲：女團の駅
* YouTube：《全民造星V》主題曲《前傳》 MV

| * 睇
* 傾
* 改
全民造星系列 |
| --- |
| 主節目 | 
* 全民造星I
* 全民造星II
* 全民造星III
* 全民造星IV
* 全民造星V

 |
| 相關團體 | 
* MIRROR
* ERROR
* P1X3L
* COLLAR

 |
| 主題曲：《前傳》 |
正佳廣場正面
**正佳廣場**係南中國最繁華嘅商業聖地，亦都係依家廣州城市中軸線核心嘅地方。呢間廣場喺廣東省廣州市天河區體育東路同埋天河路嘅交界，附近唔係幾遠就係宏城廣場同埋天河城廣場。廣場由美國著名嘅購物中心專業設計公司捷迪設計師事務所同埋廣州設計院一齊合作嚟起呢間噉嘅建築。佢都係亞洲嘅頂級休閒購物天堂。喺2011年8月13號，呢間廣場重畀中國旅遊景區品質等級評定委員會批准咗，係國家AAAA級旅遊景區。

佔地面積
----

* 佔地面積：57000平方米
* 總建築面積420000平方米，總投資40億元人民幣。
	+ 購物中心面積300000平方米，地上7層，地下2層半；
	+ 西塔樓係48層樓高嘅超五星級酒店；
	+ 東塔樓係25層超甲級寫字樓
* 車位一共1500個。

介紹
--

呢個廣場係中國而家最大嘅完全貫徹「體驗式消費」模式、集零售、休閒、娛樂、餐飲、會展、康體、旅遊同埋商務喺埋一齊嘅現代化購物中心。佢係有率先引入世界先進嘅體驗經濟模式，將購物同埋「體驗」溝埋一齊，重係以超前三十年嘅商業規劃，成就咗「亞洲第一個體驗式購物樂園」嘅地位，成為同拉斯維加斯、紐約第五街，東京銀座喺埋一齊體驗嘅經濟巨人。依家係世界第五、亞洲第一購物中心嘅典範。

正佳廣場可以畀好多人同場同時消費，每年至少吸引世界各地200萬個遊客到呢度，其中珠三角同埋港澳、境外旅遊團體起碼霸咗超過45%，其中主力消費層嘅年齡大多數分佈喺3到60歲範圍，佢係新時代家庭、東南亞旅遊團體成日嚟呢度玩嘅最佳休閒場所。呢間嘢係以世界級商業中心攞成定位，設施配套嚟引領潮流。

入面有乜嘢
-----

* 高七米嘅7000平方米園林生態中庭
* 廣州風情博物館
* 超五星級國際電影城
* 10000平方米大型室內主題樂園、
* 大型室內真冰嘅滑冰場
* 環球「兒童反鬥城」
* 室內水族館
* 水文瀑布噴泉世界
* 近廿家餐廳嘅超大型美食廣場

社會效益
----

呢間廣場喺2003年9月12號開始招商到依家為止，就引起咗各界嘅重大關注，尤其係東南亞、港澳、江浙同埋珠三角附近嘅地投資佬成日嚟正佳嗰度霸位，有成千間國內外嘅品牌客戶都先後同正佳廣場一齊合作，到咗2005年1月15號正式開業之前，成間廣場嘅招商已經達到90%，重創造咗喺10個月入面，成功招商800幾家、日日都廿幾家商鋪開門嘅業界奇跡。喺廣場開業之後，嗰啲客流量就開始唔停咁越嚟越多，尤其係五一黃金周嘅第一日，就有1130000嘅客流高峰，而且每間主力店鋪嘅銷售都有大幅增長。而呢間廣場重有埋中國商業零售試點單位、國務院特批國際貿易區、廣州最大CEPA零關稅貿易區同埋廣東省旅遊定點專案等多項榮譽。

附近嘅車站
-----

直通地鐵一號線同埋三號線交匯站，有56部唔同嘅巴士線路經過呢個站，重有廣州火車東站、珠三角城市輕軌網路，廣州新機場巴士、華南屋村巴士同埋港澳直通巴士上落站，佢係華南最大交匯點嘅地方。

註
-

1. ↑  全国旅游景区质量等级评定委员会公告 （2011年第10号） 互聯網檔案館嘅歸檔，歸檔日期2011-10-17. 喺2011年8月24號搵到
**歌羅西書**（希臘文：Προς Κολοσσαείς）係使徒保羅寫畀公元1世紀喺羅馬帝國亞細亞行省歌羅西教會嘅一封信。大概喺公元60年-61年寫成，當時保羅喺羅馬監獄度。

簡介
--

作者：保羅  

日期：61年秋天  

地點：羅馬  

收信人：歌羅西嘅信徒  

歌羅西書係保羅寫畀歌羅西教會嘅書信。歌羅西係亞細亞省以弗所東邊嘅一個市鎮。呢間教會唔係保羅創立嘅，不過保羅對呢個地區嘅教會覺得負有相當責任，因為佢曾經喺以弗所（羅馬統治下亞細亞省嘅首府）打發同工去嗰度工作。保羅聽見歌羅西教會出現假教師，佢哋堅持人若要認識上帝，獲得完全嘅拯救，一定要崇拜一種「靈界嘅首領同權威」。佢哋又主張，人一定要遵守特別禮儀好似割禮等，亦一定要嚴格遵守有關食物同其他嘅規例。

保羅根據福音嘅信息寫信反對呢種教訓。佢認為耶穌基督有完全嘅救恩，其他嘅理論或方法反而將人引入歧途，離開基督。上帝藉基督創造世界，亦透過基督使世界歸返佢。只有同基督連結，世界致獲得拯救嘅希望。最後保羅講明呢個重要教訓喺信徒生活上嘅意義。

提要
--

1. 序言（1章1-8節）
2. 基督嘅特質同工作（1章9節-2章19節）
3. 喺基督裏面嘅新生命（2章20節-4章6節）
4. 結語（4章7-18節）

| * 睇
* 傾
* 改
聖經 |
| --- |
| 舊約聖經 | 

|  |  |
| --- | --- |
| 摩西五經 | 創世記 · 出埃及記 · 利未記 · 民數記 · 申命記 |
| 歷史書 | 約書亞記 · 士師記 · 路得記 · 撒母耳記上 · 撒母耳記下 · 列王紀上 · 列王紀下 · 歷代志上 · 歷代志下 · 以斯拉記 · 尼希米記 · 以斯帖記 |
| 詩歌智慧書 | 約伯記 · 詩篇 · 箴言 · 傳道書 · 雅歌 |
| 大先知書 | 以賽亞書 · 耶利米書 · 耶利米哀歌 · 以西結書 · 但以理書 |
| 小先知書 | 何西阿書 · 約珥書 · 阿摩司書 · 俄巴底亞書 · 約拿書 · 彌迦書 · 那鴻書 · 哈巴谷書 · 西番雅書 · 哈該書 · 撒迦利亞書 · 瑪拉基書 |

 |
| 新約聖經 | 

|  |  |
| --- | --- |
| 福音書 | 馬太福音 · 馬可福音 · 路加福音 · 約翰福音 |
| 歷史書 | 使徒行傳 |
| 保羅書信 | 羅馬書 · 哥林多前書 · 哥林多後書 · 加拉太書 · 以弗所書 · 腓立比書 · 歌羅西書 · 帖撒羅尼迦前書 · 帖撒羅尼迦後書 · 提摩太前書 · 提摩太後書 · 提多書 · 腓利門書 |
| 普通書信 | 希伯來書 · 雅各書 · 彼得前書 · 彼得後書 · 約翰一書 · 約翰二書 · 約翰三書 · 猶大書 |
| 預言書 | 啟示錄 |

 |
唔好同**京東方**、**京東方精電**、**京東東路​**、**京東西路​**、**京東鎮**同**京東市場**搞亂。
**京東商城**（粵拼：ging1 dung1 soeng1 sing4，簡化字：**京东商城**，納斯達克：JD
，港交所：09618），簡稱**京東**（ging1 dung1），係中國大陸一間B2C購物網站，由劉強東喺2004年1月份成立，公司嘅總部喺中華人民共和國北京市朝陽區北辰西路8號北辰世紀中心A座嗰邊。

呢個網站專門係賣啲電腦、手機同其它數碼產品、家電、汽車配件、衫褲、鞋、垃雜嘢、傢俱、化妝品同其它個人護理用嘅嘢、嘢食、書同其它媒體產品、BB同大肚婆用嘅嘢同埋玩具、體育、健身器材，重有啲虛構嘢呢13大類嘅優質商品。

之前網站用過360buy.com嘅名，喺2013年3月30號，網站正式搬咗去JD.COM嗰邊。

618·PARTY ON
------------

從2003年開始，每年嘅6月18號係中國大陸嘅電商——京東商城嘅成立紀念日，佢通常喺呢日搞商品大促銷嘅。但由於京東已經係中國大陸入面，規模比較犀利下嘅電商，有好多間電商為咗搶啲客流同訂單返嚟，佢都喺呢日搞大促銷，所以呢日就變咗中國大陸網上購物嘅促銷集中日。

競爭對手
----


|  |  |  |  |
| --- | --- | --- | --- |
| * 淘寶
* 天貓
* 拼多多
 | * 亞馬遜中國
* EBay易趣
* 沃爾瑪
 | * 當當網
* 小紅書
* 網易嚴選
 | * 國美
* 順豐優選
* 凡客誠品

  |

睇埋
--


|  |  |  |  |
| --- | --- | --- | --- |
| * 京東健康（中文：京東健康）（港交所：06618）
* 京東物流（中文：京东物流）（港交所：02618）
 | * 京東金融（中文：京东金融）
 | * 京東電子競技俱樂部（中文：京东电子竞技俱乐部）
 | * 拍拍（中文：拍拍）

  |

出面網頁
----

* 京東商城嘅官方網站
* 京東商城嘅新浪微博（需要註冊）

註
-

1. ↑  去中國大陸或Google嘅搜索引擎用「618」同「PARTY ON」呢兩個關鍵字就搵到一大堆嘢。
**哲學輔導**，又叫做**哲學諮商**。即係用哲學方式去處理日常生活中所遇到嘅煩惱。一九八零年代，哲學諮商喺歐洲非常流行，阿肯巴赫對當時精神病理學同埋心理治療將人生問題定義做病，感到唔滿意，佢認為噉樣係唔能夠解決到求助者嘅問題，所以佢參考古代聖人嘅智慧，開創出助人化嘅哲學輔導。

哲學輔導史
-----

一九八二年，德國哲學家阿肯巴赫成立咗哲學實踐工作者嘅組織「德國哲學執業學會」（即係「世界哲學執業學會」嘅前身），並且開始以哲學諮商員嘅身份開始工作。直到九十年代《柏拉圖的靈丹》出版，呢本書證明咗哲學諮商嘅有效性，引起咗社會人士嘅注意，吸引咗唔少哲學家從事哲學諮商 。

同心理輔導嘅分別
--------

哲學諮商同心理諮商處理嘅範疇相同，但切入點唔同。哲學諮商主張帶領案主理性思考，唔鼓勵用藥，亦都唔會偏重處理案主情緒嘅問題，所以諮商師需要有清晰嘅思路去引導案主去思考問題 。

目標同方法
-----

哲學諮詢係一種比較新嘅哲學運動，佢將哲學思想同埋辯論用嚟解決一個人嘅日常問題。阿亨巴赫（Achenbach）認為，生活係需要思考，而唔係透過思想嚟激發生活。所以，當生活優先過思想，然後實踐先於理論嗰陣時，哲學就可以作為自己嘅生活指導。

根據 NPCA 實務標準嘅序言，

哲學從業人員可以幫助客戶闡明、解釋、探索同理解佢嘅信仰體系同世界觀。客戶可以透過諮商哲學從業人員去尋求同中年危機、職業轉變、壓力、情緒、自負、身體疾病、死亡同垂死、衰老、生命意義同道德等問題相關嘅哲學問題同埋幫助。另一方面，哲學從業者重可以發起具有世界意義嘅項目，呢啲目標同生活嘅基本問題有關，例如可持續能源、民主等。
1. 檢查客戶嘅論點同理由
2. 重要術語同埋概念嘅澄清，分析同定義
3. 揭露同檢查基本假設同邏輯含義
4. 衝突同矛盾嘅揭露
5. 傳統哲學理論嘅探索同對客戶問題嘅意義
6. 共同項目嘅啟動
7. 歷史上，認為係屬於哲學性質以及其他相關活動

### 變化

哲學顧問嘅方法同方向差異好大。一啲從業者，例如 Gerd B. Achenbach（德國），Michel Weber（比利時）同埋 Shlomit C.Schuster（以色列），都從事對話同辯證互動，但佢咃都承認「超越自我嘅方法」。佢哋認為，哲學諮詢嘅目的係增強客戶嘅哲學能力，過程中可能重會產生治療嘅意義。而諮商從業者就更有指導性，重將哲學諮詢視為精神健康其中一種形式。

參考
--

1. ↑  盧傑雄. 〈哲學輔導的起源〉. 《香港實踐哲學學會》 (中文). 香港. 原著喺2018-09-08歸檔. 喺2020-04-05搵到.
2. ↑  李怡. 〈一分鐘閱讀〉. 《香港電台》 (中文). 香港: 香港電台.`{{cite web}}`: CS1 maint: url-status (link)
3. ↑  溫帶維. 〈哲學輔導〉. 《哲學輔導》 (中文). 香港: 溫帶維. 原著喺2015-01-17歸檔. 喺2020-04-05搵到.
4. ↑  莊雅晴 (2004年12月2日). 〈哲學諮商 以理性解決問題〉. 《生命力新聞》 (中文). 臺灣: 輔大新聞傳播系.`{{cite web}}`: CS1 maint: url-status (link)
5. ↑  ASPCP. "Standards of Practice". 原著喺2020-10-31歸檔. 喺2011-09-09搵到.
6. ↑  Weiss, M.N. 編 (2015). *The Socratic Handbook - Dialogue Methods for Philosophical Practice*. Vienna: LIT. ISBN 978-3-643-90659-5.
7. ↑  Raabe, P. (2001). *Philosophical Counseling.* Westport, CT: Praeger.
**前掠翼**係機翼嘅一種。同後掠翼相反，前掠翼嘅前緣同後緣都係向前掠嘅，即係話機翼設計中心線同機身垂直線嘅夾角係鈍角。

特性
--

同後掠翼飛行器相比，前掠翼具有升阻比更大（同樣面積產生更大升力）、空氣動力學效率更高、控制面同飛機重心距離較短等優勢。但係前掠翼亦都有一個缺陷：機翼結構無後掠翼咁穩定，受機翼發散性影響更大，對機翼材料強度嘅要求因此高過後掠翼好多。最初嘅前掠翼飛機就係因為恁爾需要用重材料製造機翼，令到飛行性能大受影響。直到近代複合材料廣泛應用之後，前掠翼飛機先至再次進入設計師嘅視線。

歷史
--

有史可考嘅第一批有動力前掠翼飛機，係1930年代中國設計師喺白俄裔設計師康斯坦正·列禾域治·扎夏勒程高嘅指導下設計嘅「研驅零式機」、「研驅一式機」和「研驅二式機」三種飛機，其中「研驅一式機」重成功進行過試飛。不過由於抗戰形勢唔明朗，對前掠翼飛機嘅研究亦都不了了之。1944年，兩面受敵嘅納粹德國亦都推出徂第一架前掠翼噴氣式飛機Ju 287，但係由於種種原因，Ju 287直到戰爭結束都未能夠進入量產。

今日，前掠翼飛機嘅代表作包括美國嘅X-29試驗機同埋蘇聯/俄羅斯嘅蘇－47「金雕」戰鬥機。

圖片
--

* Ju 287試驗機模型Ju 287試驗機模型
* 蘇－47「金雕」戰鬥機蘇－47「金雕」戰鬥機
* 俄羅斯СР-10教練機俄羅斯СР-10教練機
* 美國X-29試驗機美國X-29試驗機

參考
--

1. 1 2 3  〈前掠翼飛機的展望〉. 台北市教育網路中心. 原著喺2020-03-15歸檔. 喺2017-02-01搵到.
2. ↑  〈中國飛機外篇（之十六）：曇花一現——中國早期 XP-1「研驅一式機」的故事〉. 原著喺2014-07-17歸檔. 喺2017-02-01搵到.
3. ↑  〈前掠翼戰機 是如何浴火重生 翱翔天際〉. 壹讀. 2016-01-11 09:32:02. 喺2017-02-01搵到. `{{cite web}}`: Check date values in: `|date=` (help)
《**歡樂滿東華**》（英文：Tung Wah Charity Gala）係香港東華三院同電視廣播有限公司聯合主辦嘅一個大型慈善籌款活動，係無綫電視慈善節目之一。而活動中最重要嘅電視節目《歡樂滿東華》就喺每年12月嘅其中一個星期六夜晚舉行（早期喺星期五夜晚舉行），目的係為東華三院籌募經費，節目前身係1974年創辦嘅《歡樂今宵之東華籌款晚會》，1979年改做而家呢個名，逐步發展到今日嘅《歡樂滿東華》。

《歡樂滿東華》喺每年12月第一或第二個星期六夜晚，喺無綫電視翡翠台現場直播。同其他慈善機構嘅電視籌款節目唔同，節目會喺播放晚間新聞之後，繼續直播到深夜兩三點，節目總時間長達最少六個鐘。

改名
--

1986年12月，由於港督尤德爵士喺任內逝世，為咗表示哀悼，當年嘅節目名改做《**愛心滿東華**》。

2019年12月，由於反修例運動持續緊，考慮到社會氣氛唔「歡樂」，當年嘅節目名改做《**善心滿東華**》。

參考
--

1. ↑  吳雨：造星見聞錄—難忘祥哥唱暖東華 摘錄自2007年12月23日《太陽報》

出面網頁
----

* 東華三院官方網頁
* 歡樂滿東華2009 - 主頁 - tvb.com
* 歡樂滿東華2010 - 主頁 - tvb.com
* 歡樂滿東華2011 - 主頁 - tvb.com
* 歡樂滿東華2012 - 主頁 - tvb.com
* 歡樂滿東華2013 - 主頁 - tvb.com
* 歡樂滿東華2014 - 主頁 - tvb.com
* 歡樂滿東華2015 - 主頁 - tvb.com
* 歡樂滿東華2016 - 主頁 - tvb.com
* 歡樂滿東華2017 - 主頁 - tvb.com
* 歡樂滿東華2018 - 主頁 - tvb.com
* 善心滿東華2019 - 主頁 - tvb.com
* 歡樂滿東華2020 - 主頁 - tvb.com
* 歡樂滿東華2021 - 主頁 - tvb.com
* 歡樂滿東華2022 - 主頁 - tvb.com
**京那巴魯國家公園**（粵拼：ging1 na5 ba1 lou5 gwok3 ga1 gung1 yun2，英文：Kinabalu National Park；馬來話：Taman Negara Kinabalu；又譯**基納巴盧國家公園**、**京那峇魯國家公園**），又叫**神山國家公園**，係馬來西亞第一批建立嘅國家公園。佢喺2000年12月列入聯合國教科文組織世界遺產名錄，登錄名叫「京那巴魯公園」，係馬來西亞最早列入世界遺產嘅國家公園。

京那巴魯國家公園喺沙巴西海岸，佔地754平方公里，係沙巴最受歡迎景點之一。

歷史
--

京那巴魯國家公園喺1964年成立。1851年英國殖民官員、自然學者休·羅由鬥亞蘭登上京那巴魯山頂峰，成為有記錄以嚟首位登頂嘅人，京那巴魯山嘅最高峰亦係以佢個名命名。

地理
--

京那巴魯國家公園喺沙巴西海岸克羅克山脈上，但唔係克羅克山脈國家公園嘅一部分。

公園管理處距離亞庇大約88公里。由沙巴各地都有通去公園管理處嘅高速公路。公園管理處喺京那巴魯國家公園嘅南面，海拔大約1563米。

生態環境
----

京那巴魯國家公園入面存在4種氣候區；由豐富嘅低地龍腦香森林、山地櫟、杜鵑、至針葉林、至高山草甸，最後至頂峰地區嘅矮小灌木叢。

京那巴魯國家公園入面存在住好多出名食蟲植物同蘭花，特別係馬來王豬籠草（Nepenthes rajah）。其中亦存住一啲地方性動物，包括基納巴盧巨紅蛭同基納巴盧巨型蚯蚓。

京那巴魯山係世界上最後生嘅非火山山脈。佢喺10萬至35萬年前形成。至今佢仲以每年5毫米嘅速度增高。

園區管理同功能
-------

國家公園入面嘅旅館
京那巴魯國家公園由叫做沙巴公園信托局嘅組織管理。喺管理處周圍都可以見到小屋式旅館。遊客同登山者可以通過叫做「舒特拉保護區小屋」（Sutera Sanctuary Lodges）嘅私營公司預定住宿同登山向導。每個去往京那巴魯山嘅登山者都必須同有資質嘅嚮導陪同。

京那巴魯山嘅步道喺丁波虹（Timpohon）起始，另外仲有一條叫做馬西勞步道嘅代替路線。勞氏谷（Low's Gully）係基納巴盧國家公園一個出名景點之一。佢係山峰一側深1.6公里，長10公里嘅深谷。

登錄基準
----

呢個世界遺產被認為滿足世界遺產登錄基準中嘅以下基準而予以登錄：

* （ix）喺陸上、淡水、沿海同海洋生態系統以及動植物群嘅演化同發展上，代表持續進行緊嘅生態學同生物學過程嘅顯著例子。
* （x）擁有最重要同顯著嘅多元性生物自然生態棲息地，包含由保育或者科學角度嚟睇，符合普世價值嘅瀕臨絕種動物種。

相
-

* 京那巴魯國家公園總部京那巴魯國家公園總部
* 松鼠松鼠
* Ochraceous BulbulOchraceous Bulbul
* Philautus bunitus MalePhilautus bunitus Male
* Crested Dragon (Hypsicalotes kinabaluensis)Crested Dragon (Hypsicalotes kinabaluensis)
* 黑色同金色蟬（Huechys fusca）黑色同金色蟬（Huechys fusca）
* File:Hēisè hé jīnsè chán (Huechys fusca)
* 蜘蛛網蜘蛛（Araneidae）蜘蛛網蜘蛛（Araneidae）

參考
--

1. ↑  "Kinabalu Park". Sabah Parks. 原著喺2008-08-04歸檔. 喺2008-11-01搵到.

|  |  |
| --- | --- |
| 權威控制 | 
* VIAF: 248281452
* GND: 4609831-8

 |
**鄧亮洪**（粵拼：dang6 loeng6 hung4；簡化字：**邓亮洪**；英文：**Tang Liang Hong**；1935年—）係星架坡政治人物、律師，亦都曾經係星架坡反對黨工人黨嘅領袖。

1997年大選
-------

鄧亮洪曾經代表星架坡工人黨參選1997年星架坡大選靜山集選區，但只獲得45巴仙嘅票而落選。

鄧亮洪喺大選前曾經好多次畀星架坡傳媒話佢「反基督教、危險、大漢沙文主義」等等，亦都曾經收過死亡恐嚇信，所以就向差館報案，但係差人唔理有關指控，鄧亮洪於是離開星架坡去馬來西亞柔佛州新山留咗一陣。大選過咗之後畀內閣資政李光耀、總理吳作棟等11個人告佢誹謗。除此之外，鄧亮洪亦都畀稅局告佢逃稅，佢老婆嘅護照曾經畀人沒收，之後還番。鄧亮洪於是先流亡香港，再去澳洲尋求政治庇護。

### 回憶錄同星架坡選舉

鄧亮洪寫嘅《鄧亮洪回憶錄》寫咗人民行動黨點樣用行政同司法手段限制反對黨，同埋操控選舉制度同規則去令到反對黨無辦法同人民行動黨挑戰，呢啲手段包括操控選舉時間、減少新聞採訪反對黨、減少撥畀反對黨贏咗嘅選區嘅公共經費、重新劃過選區等等，去說明星架坡選舉長期唔公平嘅制度。

攷
-

1. 1 2  你所不知的新加坡？

睇埋
--

* 李光耀
* 星架坡工人黨

出面網站
----

* 鄧亮洪論壇
* Life on the run by James Gomez (4 April 2000)
* 新加坡工人黨歷史:1991至2000
* 赴会华商 尝鲜72小时过境免签



|  |  |
| --- | --- |
| Flag of 星加坡Biography icon | 呢篇同星加坡人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**岐周衞公祠**，堂號**明湮**，亦叫**水邊明湮祠**，喺廣州市海珠區瀝滘村付四約，係番禺瀝滘衞氏大夫房八世祖嘅祠堂。明朝嘉靖四十二年（1563年）起。坐北朝南。2012年8月定爲海珠區不可移動文物。

建築
--

總面闊三間12.6米，總進深兩進31.5米，佔地396.9平方米。

**頭門**面闊三間12.6米，進深兩間九架8.75米。前便有花崗岩條三級石級。硬山頂，封火山牆，博古正脊，碌筒瓦面，素瓦當剪邊，雕花封簷板。前簷柱花崗岩方柱，柱同山牆間架蝦弓樑，上高放石雕柁墩。前步廊雕花板樑，有石雕人物挑頭。正牆水磨青磚，花崗岩石腳。牆頭先頭有采繪，經已抆咗坭灰。正牆明間中開大丁，施石門夾，兩棟木板門。門額石陰刻「岐周衛公祠」，後簷柱係花崗岩石八角柱。天井深10.9米，闊5.1米，改成石屎鋪地。兩便係卷棚頂廊。三三級石級上一沓。

**第二沓**面闊三間，進深三間十三架。硬山頂，博古正脊，碌筒瓦面。前簷柱花崗岩石方柱，兩金柱水圓柱有石柱礎、柱櫃，後簷柱係花崗岩八角柱，有後牆。

匾額同門聯
-----

祠堂有匾額寫「明湮」，落款係「冬官郎歐大任書」。門聯係「廟祐孔安千里炳靈三粵望 苾芬式薦萬年保禮重周宗」，落款係「歐大任書」。

攷
-

* 衞宗正、衞鎔. 《衞氏族譜六卷》.
* 廣州市文物普查增編編纂委員會 (2014). 〈岐周衞公祠〉. 出自 陳建華 等 (編). 《廣州市文物普查增編 中卷》. 廣州出版社. p. 367. ISBN 978-7-5462-1837-3.

| * 睇
* 傾
* 改
廣州瀝滘祠堂群 |
| --- |
| 衞氏 | 

|  |  |
| --- | --- |
| 尚存 | 大宗祠 · 明湮祠 · 永思祠 · 大夫祠 · 心和祠 · 志宇祠 · 石崖祠 · 義所祠 · 崌崍祠 · 誠齋祠 · 麗溟祠 ·  芝喦祠 |
| 無咗 | 敦睦祠 · 玉溪祠 · 西樵祠 · 存著祠 · 怡穀祠 · 承德祠 · 東漁祠 · 孔材祠 · 肖軒祠 · 敬梅祠 · 南波祠 · 曉川祠 · 豪石祠 · 世泌祠 · 廣居祠 · 石室祠 · 鳳伍祠 · 可翁祠 · 海翁祠 |

 |
| 羅氏 | 

|  |  |
| --- | --- |
| 無咗 | 榮恩祠 · 玉波祠 |

 |
林錦公路
**林錦公路**（英文**Lam Kam Road**），香港馬路之一，顧名思義，林即林村，錦即錦田，貫通林村坳東西兩地，全長五千七百米，香港算係長路。現時公路西面只去到上村，去錦田一段就叫錦田公路。而東面盡頭近圍頭村，再遠駁大埔公路入大埔。林錦公路為舊日大埔元朗間必經之路，現時仍有巴士同小巴住來兩地。之不過，林錦公路仍舊鄉村公路，並非高速公路，路窄多停頓。故此，想快會繞經粉嶺公路、新田公路。路邊多種白千層，即剝皮樹，其幹較軟，有林蔭之餘，車撞亦有所減緩。

一啲名勝，如林村許願樹、嘉道理農場暨植物園、嘉道理農業研究所、凌雲寺、梧桐寨瀑布，都靠林錦公路前住。

地理
--

林錦公路按地勢，可分成三段。東段圍頭村到麻布尾，為林村平原，路亦平坦。過村村河後，漸漸昇高，近林村坳就越斜，係大斜路。西段林村坳到上村，可謂急斜，近乎一比八，巴士必須喺林村坳就近嘉道理農場停站。

史
-

未有林錦公路之前，鄉人一直有村徑，往來林村坳東西。林錦公路沿用舊時村徑變成，一九五二年三月九號通車，闊五米半。一九九四年，林村平地三千九百米一段，再擴闊到七米三。林村往林村坳斜路，開多條六百米慢車綫。林村坳到上村，難有改善工程。不過有替代高速公路，車流仍足以應付。

路口
--

東端林村交匯處，近圍頭村，可以上落吐露港公路，南去大埔、沙田，又可上落粉嶺公路，北去粉嶺、上水，亦可經大埔公路去大埔頭水圍同大埔。又可行大窩西支路入泰亨、南華莆、九龍坑、和合石等地，亦可經康樂園路入康樂園。

西端上村廻旋處，駁通錦田公路去錦田，荃錦公路去荃灣，錦上路去上村同八鄉。錦田公路中途又駁粉錦公路，來往粉嶺錦田之間各村。

中間林村有好多路口，通往各村，有起名者，有林村鄉公所路、社山路、大菴路、大埔水窩路、寨乪路。
**王者匡**（**Harry Wong**，1963年1月17號—），原名**王家怡**，綽號**Harry哥哥**，喺香港出世，係香港音樂家、魔術師同兒童節目主持人，曾經主持香港電台、亞洲電視、無綫電視同有線兒童台等嘅多個兒童節目。

生平
--

王者匡喺聖保羅男女中學、中華基督教青年會中學同英國皇家音樂學院畢業，大家對佢耳熟能詳嘅稱呼係**Harry哥哥**。阿爸係已故香港第一代兒童電視節目主持人，啲人叫佢做**加明叔叔**嘅王曦。

佢24歲第一次結婚，同第一任老婆有一仔一女，喺大仔16歲嗰陣同第一任老婆離婚。現任老婆係日本籍小提琴家一丸綾子，佢哋兩個再生咗一個仔

佢喺利物浦大學完成音樂教育同商業音樂課程之後投身成為音樂家同老師。佢係倫敦聖三一音樂學院院士（牧童笛）同歐洲牧童笛協會會員。作為香港著名兒童音樂教育專家，對香港學界貢獻良多，佢所編著嘅音樂教科書《今日音樂》同牧童笛教程都喺香港嘅小學廣泛採用。

佢曾經擔任兒童話劇監製、DJ、音樂導師、廣告人。

王者匡嘅音樂創作曾經收錄喺《五行欠玩》唱片度，佢亦同時以中文演繹韋史葛嘅歌曲，呢張唱片喺美國獲得「2004北美親子刊物金獎」同「2004父母推介獎」。

1986年加入香港電台，主持電視兒童節目。曾經喺2011年至2012年主持香港電台第二台節目《388放題》，亦係現時「Kido Town」東主。

1991年轉到新成立嘅新城電台，擔任《精選104》雙語節目嘅主持人，1996年晉升為精選104台台長。

王者匡曾獲邀請擔任香港管弦樂團、香港舞蹈團、香港中樂團嘅表演嘉賓。而家除咗定期為香港、澳門、英國、加拿大、德國等地方嘅觀眾設計同推出老少咸宜嘅表演之外，佢亦經常為各地大型活動擔任司儀同表演嘉賓，藝蹤處處。 舞台近作有：《五行欠玩》、《無嗰樣‧變嗰樣》、《我爹爹係魔術師1及2》、《腦筋斗》、《兒歌勁BAND SHOW》、《波波騷》、《魔力時計》等，都獲得一致好評。

除咗喺台上演出之外，佢亦係一項名為「變出彩虹」嘅魔術治療計劃嘅創辦人，活動內容包括同職業治療師合作，指導殘疾人士玩魔術，以達到治療功效。

2018年為聾人機構「龍耳」拍攝公益宣傳片，宣傳聾健共融。

王者匡嘅大仔而家亦係兒童節目主持，一家三代都係兒童節目主持。

參考
--

1. ↑  〈Harry哥哥兩段婚姻三度為人父　已逝爸爸當年一句話影響今日教仔〉. 《香港經濟日報》. 2019年12月16號. 喺2021年4月18號搵到.
2. ↑  〈龍耳十周年－Harry 哥哥 – Silence TV 龍耳電視〉 (臺灣中文). 原著喺2021-08-26歸檔. 喺2021-08-26搵到.

出面網頁
----

* 王者匡嘅Facebook頁 改維基數據
**A系坦克**，係蘇聯響第二次世界大戰之前研發嘅一系列坦克，亦都係T-34坦克嘅原型。

史
-

響西班牙內戰嗰時，蘇聯嘅BT坦克同T-26坦克表現並唔突出；西班牙內戰之後，蘇聯裝甲部隊理事會主席巴普洛夫斷言，戰車嘅裝甲防護脆弱將會爲蘇聯紅軍嘅機械化部隊帶嚟災難性嘅後果，建議蘇聯紅軍開發一種新型戰車。

響1938年至1939年期間，先後有三種設計計劃被批准，分別係A-20、A-30同A-32。A-32比A-20嘅裝甲更加厚，火力更加強，因此蘇聯最終選中A-32嘅方案，而A-20坦克嘅設計方案都因為噉而被廢棄。至於A-30嘅炮塔太細，安裝大型武器好麻煩，炮塔座圈又承受唔到76.2毫米火炮嘅後座力，因此斯大林廢止咗呢個計劃。

裝備
--

A系坦克嘅主要武器有一門45毫米1932型戰車炮，同BT坦克相同，亦都設有兩挺7.62毫米機槍。

參考
--

1. 1 2 3 4 5   Tim Bean、Will Fowler 著 李明、王熙譯. 《鐵甲雄獅 二戰中的蘇聯戰車》. 臺灣: 風格司藝術創作坊. ISBN 978-986-84311-7-1.
2. 1 2 3  "USSR's A-20". 原著喺2014年7月1號歸檔. 喺2014年6月3號搵到.
3. ↑  Robert Forczyk (2007). *Panther Vs T-34: Ukraine 1943*. Osprey Publishing. p. 18. ISBN 978-1-84603-149-6.`{{cite book}}`: CS1 maint: url-status (link)
4. ↑  "A-20".
呢篇文講加拿大大溫哥華地區嗰條懸索橋。搵緊臺灣南投嗰條吊橋嘅話，請睇〈**天空之橋 (猴探井天梯)**〉。

**天空之橋**（英文：**Skybridge**）係加拿大大溫哥華地區嘅一座懸索橋，跨越菲莎河，連接新西敏同素里。

歷史
--

天空之橋由韓國現代建設公司（현대건설）設計，由一間位於智利域嘅建築公司負責建造。
1987年10月28號動工，1989年竣工，1990年3月19號通車，耗資2800萬加元。

建築
--

天空之橋係一條捷運專用橋，私家車要過河要行附近嘅帕圖洛橋。天空之橋上面有三條軌道，兩條畀博覽線每日行車用，中間嗰條就用來運載維修器材或者調度列車。條橋有兩座高123米嘅橋塔，軌道離菲莎河河面超過45米高。條橋嘅水面跨度340米，全長616米，係全球最長嘅捷運專用橋。

參考
--

1. 1 2  "SkyTrain & SkyBridge" (PDF). *New Westminster Parks, Culture & Recreation*. 原著 (PDF)喺2014年8月11號歸檔. 喺August 9, 2014搵到.
2. ↑  "The History of Metropolitan Vancouver - 1987 Chronology". 原著喺2014年9月29號歸檔. 喺2014年10月15號搵到.
3. 1 2  The History of Metropolitan Vancouver - 1990 Chronology
4. ↑  "Vancouver SkyTrain, Canada". *railway-technology*. 原著喺2014年4月7號歸檔. 喺August 9, 2014搵到.
5. ↑  "Skytrain Bridge". Buckland & Taylor Ltd. 喺November 2, 2013搵到.
**珍妮花懷士文** （英文：Jennifer J. Wiseman）係一個美國天文學家。佢嘅主要成就包括發現 114P/Wiseman-Skiff 彗星，同埋出任哈勃太空望遠鏡高級項目科學主任。

佢喺麻省理工讀物理學本科畢業。佢讀緊本科嘅時候做研究助理，發現咗周期彗星 114P/Wiseman-Skiff，呢粒彗星以佢同佢老師命名。佢1995年哈佛大學天文學博士畢業，之後去咗美國太空總署嘅高達德太空飛行中心 (Goddard Space Flight Center)做高級項目科學主任，負責哈勃太空望遠鏡。佢專長用射電望遠鏡同紅外線望遠鏡研究外行星、天文物理，又對銀河系入面產生恆星嘅過程特別有興趣。佢搞咗一個研究獵戶座入面恆星點形成嘅計劃。

珍妮花懷士文係一個基督徒。除咗天文物理之外，佢亦對科學政策同普及科學好有興趣。佢做過美國物理學會院士。2010年，佢出任美國科學促進會 (American Association for the Advancement of Science) 科學、宗教、倫理關係事務總監。佢係美國基督教組織美國科學聯盟 (American Scientific Affiliation) 嘅院士，呢個組織專責研究自然科學同基督教之間嘅關係，又係英國劍橋大學法拉第研究院(Faraday Institute)嘅合作伙伴。佢經常公開演講，分享宗教同天文科學嘅關係。佢話外太空如果有生物，一啲都唔出奇。

參考
--

1. ↑  "Dr. Jennifer J. Wiseman - Hubble Senior Project Scientist". 喺2018-10-07搵到.
2. ↑  "Google Scholar: Jennifer Wiseman NASA". 喺2018-10-07搵到.
3. ↑  Wiseman, J; Sewilo, M. (2017). "Multi-molecular views of a stellar nursery". *Nature*. **546**: 37–39. doi:10.3847/1538-3881/aaa6d6.
4. ↑  AAAS, "Re-Envisioning the Science and Religion Dialogue"
5. ↑  Jennifer J. Wiseman, "How You Can Help Young Christians in Science," *Perspectives on Science and Christian Faith* **51.1** 2 - 5 (3/1999)
6. ↑  "Life on other planets is possible" (英國英文). 2011-03-04. 喺2018-11-11搵到.
**美在花城**（粵拼：mei5 zoi6 faa1 sing4），簡稱**美花**（mei5 faa1），全名係**美在花城廣告新星大賽**mei5 zoi6 faa1 sing4 gwong2 gou3 san1 sing1 daai6 coi3，之前嗌過**廣州小姐競芳華**gwong2 zau1 siu2 ze2 ging6 fong1 waa4，係廣州嘅一場選美，最先響1988年由廣州電視台主辦，期間一直係廣州電視台嘅品牌節目。

雖然電視台方籌劃喺2015年會繼續搞第22屆美在花城同玩下新意思，但電視台方因為籌劃開辦高清電視而宣佈唔再搞呢場選美活動。陳曦萬里亦成為美在花城最後一屆嘅總冠軍。

由來
--

廣州電視台喺1988年1月10號成立之後，雖然廣告業發展得好快，但嗰時影廣告嘅手法重好簡單兼老土，而且大多數係影下工廠門口同廠長嘅形象……而電視台成立之後，話廣告必須要有新嘅表現形式同要一大批有能力、有氣質同形象比較好嘅人嚟做廣告模特，重發掘一批新人等緊要任務；加上電視台要出比較響啲嘅品牌同叫得出名嘅娛樂節目，所以美在花城係噉嚟。電視台舉辦嘅第一屆美在花城喺1988年5月18號喺廣州體育館辦。

史
-

美在花城節目出街之後，初期嘅選拔賽事凈限喺珠江三角洲範圍，而且係2年一屆，從1998年嘅第6屆美在花城開始改為每年一屆。從第11屆開始，廣州電視台為咗打響美在花城嘅品牌知名度，組委會決定將賽區擴大到哈爾濱、昆明、成都、南京、武漢等五大城市，重請埋嗰五間市級嘅電視臺一齊辦佢嘅選美大賽。選美環節方面，第10屆及以前有男女兩性嘅選美，但男子選美從第11屆開始取消咗。1994年嘅第4屆美在花城試過取消泳裝表演；2004年嘅第12屆美在花城試過請南韓選手參賽；2008年因北京辦奧運而停辦咗一屆。

雖然2015年2月10號，電視台方會聯合全中國大陸好多間電視台，話會繼續搞美在花城，之後一直冇嗮下文。後嚟電視台方話頻道要籌劃搞高清電視而正式宣佈唔再繼續辦美在花城大賽。

賽程
--

每屆大賽賽程會「遵循造勢、初步印象同全面塑造、蛻變決選」4個階段嚟設計。期間推出9場大型選美嚟配合61期夾埋62日嘅花絮，最後決出12位佳麗入最後嘅總決賽。賽程從每年7月中旬開始，到10月底結束。

* 7月16號～8月13號： 選手報名同「星探」報名，但「星探」報名提早一日截止。
* 8月13號～14號： 「星探」面試
* 8月15號：「星探」決賽
* 8月22號～23號： 海選第一場
* 8月29號～30號： 海選第二場
* 9月5號： 晉級第一場
* 9月8號： 晉級第二場
* 9月11～14號： 淘汰賽第一場
* 9月17～20號： 淘汰賽第二場
* 9月23號： 推薦人眼入面嘅選手
* 10月20～23號：總決賽

歷屆冠軍
----

|  |  |  |
| --- | --- | --- |
| 屆 | 年份 | 冠軍 |
| 女 | 男 |
| 01 | 1988 | 王旭 | 周彤 |
| 02 | 1990 | 張延 | 倪海鳴 |
| 03 | 1992 | 馬卓 | 馬閱 |
| 04 | 1994 | 王慧濤 | 郭力 |
| 05 | 1996 | 李麗 | 王鵬 |
| 06 | 1998 | 朱蓓婕 | 戚玉武 |
| 07 | 1999 | 成樺 | 張宇 |
| 08 | 2000 | 袁偉超 | 張偉飆 |
| 09 | 2001 | 趙榮 | 巫迪文 |
| 10 | 2002 | 高菲 | 李振華 |
| 11 | 2003 | 張一曼 | 停辦 |
| 12 | 2004 | 李楊 |
| 13 | 2005 | 徐帆 |
| 14 | 2006 | 程鈺婷 |
| 15 | 2007 | 劉芊妤 |
| 16 | 2009 | 鄭敏 |
| 17 | 2010 | 任雅通 |
| 18 | 2011 | 劉雨菲 |
| 19 | 2012 | 李茜 |
| 20 | 2013 | 陳洺洺 |
| 21 | 2014 | 陳曦萬里 |

註
-

1. ↑  美在花城係固有化嘅節目名詞，從未有人嗌佢做「靚喺花城」。
2. ↑  呢度講嘅「廣州體育館」係越秀山西門對面嗰間，2001年因為起2號綫嘅越秀公園站而拆咗。而家嘅廣州體育館喺白雲區白雲大道南嘅白雲山下坑水庫門對面。

### 文內

1. ↑  图文：第四届"美在花城"大赛日臻成熟喜事多 互聯網檔案館嘅歸檔，歸檔日期2007年3月22號，. 搜狐 （2004-05-12）
2. ↑  广州台与韩国FBS合作 韩国妹角逐"花城美女" 互聯網檔案館嘅歸檔，歸檔日期2005年4月4號，. 搜狐 （2004-04-18）
3. ↑  停办一年后 "美在花城"今年动静大(图) 互聯網檔案館嘅歸檔，歸檔日期2013年3月24號，. 大洋网 （2009-07-24）

攷
-

* 【第015期】"美在花城"　每个城市都需要美女 廣州圖書館
唔好同**What a Wonderful World**搞亂。
**美好世界**係個玩完咗嘅網站；以前運作時，由做賭廳股東嘅澳門人蔡其仁主理，網址喺美國，伺服器位於新加坡；响2013年8月至2015年4月刊登債仔資料，做追數生意；後嚟網站改為用作經營網上遊戲、博彩教室及賭業顧問等業務。

詳
-

蔡其仁介紹運作方式——債主首先出示欠單等證據，通過審查之後，欠債者嘅資料就會上架；若果筆錢還咗，就會抽取當中百分之一做報酬，當事人嘅檔案亦會落架。個網站响全盛時期，刊登住過千個債仔嘅資料，前後運作咗約莫廿個月，有「20億元」左右嘅欠款成功收到。榜上有名者多數都差咗賭廳錢，而當中又以大陸人居多。蔡指，大陸債仔唔驚打官司，反而怕啲相公開同因而被大陸政府查辦；網站屢遭駭客攻擊，佢本人亦試過被對方喺網上公開個人資料兼抹黑。

响2014年4月9號，澳門司法警察拘捕蔡，將佢移交澳門檢察院處理。澳門初級法院响2015年4月30號，判蔡犯咗未履行資料保護義務罪，同埋加重違令罪，囚六個月，緩刑兩年。案情指，澳門個人資料保護辦公室同澳門司法警察局分別通知過蔡，話噉樣公開人哋啲個人資料唔啱，要刪除，然而對方唔合作，直到告佢之前，個網站依然如常運作。後嚟蔡為此上訴，响2018年7月12號被澳門中級法院駁回。

個網站列出嚟嘅債仔之中，名人眾多，有黃山、呂中樓、郭美美、李軍、譚長安、賴昌圖、賴文曲、吳坤源……黃山係賭廳金麟廳股東，被追「80-100億元」。呂中和係沁和能源集團有限公司董事長，被追「4.5億元」。郭美美係大陸網絡紅人，同中國紅十字會有關，被追「2.6億元」。李軍係北京亞之傑集團董事長，被追「3000萬元」。譚長安係譚魚頭創辦人，被追「2000萬元」。賴昌圖、賴文曲同吳坤源分別係賴昌星嘅細佬、侄仔同外甥，各自被追「100萬元」、「18.5萬元」同「7.5萬元」；三個都喺上述案件之中位列證人，賴文曲同吳坤源有出庭作供。

响2017年，蔡其仁被澳門初級法院判定經「美好世界」等網上渠道，發布關於佢間公司嘅前男職員蔡捷宇及其女友嘅虛假消息，因而一項加重公開詆譭罪同一項公開詆譭罪成，刑罰係入獄六個月，緩刑一年半，兼且要向蔡捷宇賠兩萬澳門元。

雜
-

以法庭審訊認定屬實嘅嘢嚟計，蔡其仁、「美好世界」網站同喺澳門登記嘅遊戲公司——**美好世界（集團）有限公司**（葡文：**Maravilhoso Mundo (Grupo) Limitada**；英文：**Wonderful World (Group) Limited**），關係密切。呢間公司响2016年年中推出咗博彩遊戲**多寶百家樂**。

蔡其仁涉嫌喺網上發放虛假消息，再惹上詆譭官非，案件响2018年3月23號宣判。

註
-

引號內嘅銀碼，都係由資料源頭照抄嘅，按當地慣例推測，唔係澳門元就係香港元；然而原文並冇寫明。

由互聯網檔案館網站時光倒流機睇嚟，「美好世界」網站响2013年8月之前已經運作緊，之不過未有追債內容；無數傳媒錯誤描述成係响該月創立。

拎
-

* 99World
* 多宝

考
-

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑  〈存档副本〉. 原著喺2021年7月29號歸檔. 喺2021年7月29號搵到.
17. ↑
18. ↑
19. ↑
20. ↑
21. ↑
22. ↑  〈存档副本〉. 原著喺2015年2月2號歸檔. 喺2021年7月30號搵到.
23. ↑  〈存档副本〉. 原著喺2014年7月2號歸檔. 喺2021年7月30號搵到.
24. ↑  〈存档副本〉. 原著喺2014年7月15號歸檔. 喺2021年7月30號搵到.
25. ↑  〈存档副本〉. 原著喺2015年2月2號歸檔. 喺2021年7月30號搵到.
26. ↑  〈存档副本〉. 原著喺2015年2月2號歸檔. 喺2021年7月30號搵到.
27. ↑  〈存档副本〉. 原著喺2013年8月26號歸檔. 喺2021年7月30號搵到.
28. ↑  〈存档副本〉. 原著喺2014年7月1號歸檔. 喺2021年7月30號搵到.
29. ↑
30. ↑
31. ↑
喺香港嘅非建制派支持者入面，曾經有人以Marvel Comics整出嚟嘅虛構超級英雄美國隊長造型出現喺一啲抗爭場面，受到傳媒一啲嘅關注。雖然兩代香港嘅美國隊長並無正式嘅傳承關係，但都因為表達唔同於官方（同泛民主派、香港本土派同聲同氣）嘅政治意見，成為咗政治犯。

第一代美國隊長：容偉業
-----------

內文：容偉業
容偉業本身有自閉症，但熱愛運動。曾經因為參與2016年魚蛋革命而被判入獄，去到2021年3月出獄。

第二代美國隊長：馬俊文
-----------

內文：馬俊文
馬俊文只係因為响香港修例風波期間叫口號，並無訴諸暴力行為，就畀香港政府，以《香港國家安全法》嘅名義之下被定罪。

參考
--

1. ↑  〈「美國隊長」容偉業今出獄 「想過返正常人生活 香港人加油」 | 立場報道 | 立場新聞〉. 《立場新聞 Stand News》. 原先內容歸檔喺2021-10-28. 喺2021-10-28搵到.
2. ↑  〈「第二代美國隊長」馬俊文煽動他人分裂國家罪罪成 下月11日判刑〉. 《Now 新聞》 (香港中文). 原先內容歸檔喺2021-10-28. 喺2021-10-28搵到.
3. ↑  〈國安法第二案 「第二代美國隊長」罪成 11月11日判刑〉. 《大紀元時報 香港｜獨立敢言的良心媒體》 (香港中文). 2021-10-25. 原先內容歸檔喺2021-10-28. 喺2021-10-28搵到.
**防止未成年人沉迷網絡遊戲**係中華人民共和國政府針對未成年人玩得太多甚至沉迷網絡遊戲問題嘅政策。中國國家新聞出版署喺2021年8月30號下發咗《關於進一步嚴格管理 切實防止未成年人沉迷網絡遊戲的通知》，對各大網絡遊戲有關未成年人防沉迷機制提出咗更嚴格嘅要求。

目的
--

早喺2019年10月25號，中國國家新聞出版署已經下發過「關於防止未成年人沉迷網絡遊戲的通知」，規定每日夜晚10點至第二日早上8點，網絡遊戲企業唔可以用任何形式為未成年人提供遊戲服務。呢個通知仲規定，網絡遊戲企業向未成年人提供遊戲服務嘅時間長短，法定節假日每日累計唔可以超過3個鐘，其他時間每日累計唔可以超過1個半鐘。

中國國家新聞出版署負責人喺2021年8月接受中國法制網嘅訪問提到：雖然2019年發布咗「關於防止未成年人沉迷網絡遊戲嘅通知」，但好多家長認為對未成年人嘅限制仍然過於寬鬆，所以今次順應民意做出咗更為嚴格嘅規範。

內容
--

通知要求，嚴格限制向未成年人提供網絡遊戲服務嘅時間，「所有網絡遊戲企業只可喺星期五、六、日同法定節假日每日夜晚8點至9點，向未成年人提供1個鐘服務，其他時間唔可以用任何形式提供」。通知仲提到，必須嚴格落實遊戲帳號實名註冊，唔可以向未註冊用戶提供服務，各級管理部門必須落實監督審查，對於未嚴格落實嘅網絡遊戲企業，依法依規嚴肅處理。通知聲稱，要積極引導家庭、學校等社會各方面共管共治，依法履行未成年人監護責任，為未成年人健康成長營造良好環境。

影響
--

通知發出之後，十幾間網絡遊戲公司喺第一時間響應通知，並且喺2021年8月31號立即實施呢個方案。

中國部分網民認為呢個通知對未成年人嘅網絡遊戲服務限制過於嚴格甚至係矯枉過正，並質疑呢啲限制能唔能夠達到預期效果，亦有部分用戶擔心成年人嘅網絡遊戲服務能唔能夠得到保障。

考慮到未成年人喺方案施行之後冇辦法每日登錄遊戲攞到每日登錄獎勵，部分遊戲公司亦針對未成年人緊急提供補償措施。例如米哈遊就將旗下嘅開放世界動作角色扮演遊戲《原神》同3D角色扮演動作遊戲《崩壞3》嘅付費制每日登錄獎勵提前發放畀未成年玩家。騰訊公司回應話，騰訊從2017年至而家針對未成年人保護，持續進行咗各項新技術、新功能嘅自發探索同應用。跟住落嚟，基於主管部門嘅最新要求，騰訊會嚴格遵守，積極予以落實。騰訊同時表示2021年8月已經從《王者榮耀》同《和平精英》作為試點，逐步將未成年人喺非法定節假日嘅遊戲時間長度降到每日1個鐘，法定節假日降到每日2個鐘。騰訊又話，規定未滿12歲嘅玩家禁止喺騰訊嘅遊戲入面消費，同時又會打擊未成年人冒用成年人帳號同埋第三方平台買賣成年人帳號嘅行為。亦有啲體壇評論話，中國嘅電競隊伍可能會被毀滅性打擊，可能以後電子競技賽事唔會再有中國選手得獎為國爭光嘅場面。

部分同網絡遊戲相關嘅公司股價亦因為相關政策走低。截至2021年8月30號，網易美股股價跌超過7%，嗶哩嗶哩美股股價跌1.8%。部分網絡遊類戲股喺8月31號早盤開市走低，港股市場，騰訊跌超過3%；A股市場，完美世界、遊族網絡跌超過4%，電魂網絡、盛天網絡、吉比特、中青寶、三七互娛等紛紛下挫。

另外，喺呢個政策實行之後，喺允許未成年人打機嘅時段，出現咗大量未成年人同時湧入而導致王者榮耀遊戲伺服器崩潰嘅情況，導致所有玩家都玩唔到遊戲，引發民怨。亦有未成年人喺新規定推出之後為咗逃避防沉迷機制而被詐騙錢財。

引用
--

1. ↑  中央社 (2021-08-30). 〈中國防治網癮出狠招！限制未成年人玩網路遊戲　平日禁打、假日只能玩1小時〉. 《風傳媒》. 原先內容歸檔喺2021-08-31. 喺2021-08-30搵到.
2. ↑  Edward (2021-08-30). 〈中國國家新聞出版署發布新規範 嚴格禁止未成年人週一至週四玩遊戲〉. 《巴哈姆特》. 原先內容歸檔喺2021-08-31. 喺2021-08-30搵到.
3. ↑  國家新聞出版署 (2021-08-30). 〈國家新聞出版署有關負責人就《關於進一步嚴格管理 切實防止未成年人沉迷網絡遊戲的通知》答記者問〉. 《國家新聞出版署》. 原先內容歸檔喺2021-08-31. 喺2021-08-30搵到.
4. ↑  政治中心 (2021-08-30). 〈真的出手了！中國官方：未成年網路遊戲只能「週五六日」玩1小時〉. 《民視新聞網》. 原先內容歸檔喺2021-09-01. 喺2021-08-30搵到.
5. ↑  澎湃財訊 (2021-08-30). 〈米哈遊《原神》：8月31日起調整未成年人防沉迷系統〉. 《澎湃新聞》. 原先內容歸檔喺2021-09-01. 喺2021-08-30搵到.
6. ↑  鷹角網絡 (2021-08-30). 〈關於鷹角網絡響應未成年人遊戲防沉迷最新規定的說明〉. 《微博》. 原先內容歸檔喺2021-09-01. 喺2021-08-30搵到.
7. ↑  Burningkane (2021-08-30). 〈遊戲企業積極響應未成年防沉迷新規 10多家企業已作出回應〉. 《遊民星空》. 原先內容歸檔喺2021-08-31. 喺2021-08-30搵到.
8. ↑  蔡紹堅 (2021-08-30). 〈陸祭最嚴遊戲令！未成年人只能在「周五六日」玩1小時網遊〉. 《ETtoday新聞雲》. 原先內容歸檔喺2021-08-31. 喺2021-08-30搵到.
9. ↑  民視新聞網 (2021-08-30). 〈快新聞／未成年網路遊戲週末只能玩1小時 中國網友崩潰喊：根本矯枉過正！〉. 《雅虎新聞》. 原先內容歸檔喺2021-08-31. 喺2021-08-30搵到.
10. ↑  《原神》 (2021-08-30). 〈《原神》未成年人防沉迷系統調整及補償細則〉. 《微博》. 原先內容歸檔喺2021-09-01. 喺2021-08-30搵到.
11. ↑  《崩壞3》 (2021-08-31). 〈《崩壞3》未成年人防沉迷系統調整及補償細則〉. 《微博》. 原先內容歸檔喺2021-09-01. 喺2021-08-31搵到.
12. ↑  綜合外電 (2021-08-30). 〈中國鐵腕「鎮壓」電玩業！未成年只准假日每晚打1小時　網問：電競業算是涼了嗎〉. 《蘋果新聞網》. 原先內容歸檔喺2021-08-31. 喺2021-08-30搵到.
13. ↑  林薏禎 (2021-08-30). 〈中國再收緊未成年人網絡遊戲監管 網易美股盤前挫逾7%〉. 《鉅亨網》. 原先內容歸檔喺2021-08-31. 喺2021-08-30搵到.
14. ↑  格隆彙APP (2021-08-30). 〈遊戲新規出台 騰訊(0700.HK)跌近4%〉. 《新浪網》. 原先內容歸檔喺2021-09-01. 喺2021-08-30搵到.
15. ↑  蔡敏姿 (2021-08-31). 〈未成年人1周限玩3小時 大陸遊戲類股集體重挫〉. 《聯合新聞網》. 原先內容歸檔喺2021-08-31. 喺2021-08-31搵到.
16. ↑  〈陸防沉迷新規第一周 王者榮耀就崩了 還衝上熱搜第一〉.
17. ↑  翟思嘉, 編 (2021-09-05). 〈中國青少年終於等到週末 王者榮耀伺服器崩潰〉 (臺灣中文). 台北. 中央通訊社. 喺2021-09-05搵到.
18. ↑  荔枝新聞 (2021-09-05). 〈警惕！小學生為解除遊戲時長限制被騙千余元〉. 《新浪財經》. 喺2021-09-05搵到.